cyanic-selkie/wikianc huggingface dataset:
സ്വാൻ നദി (വെസ്റ്റേൺ ആസ്ട്രേലിയ)
പടിഞ്ഞാറൻ ആസ്ട്രേലിയയുടെ തെക്കുപടിഞ്ഞാറ് സ്ഥിതിചെയ്യുന്ന ഒരു നദിയാണ് സ്വാൻ നദി. അതിന്റെ ആദിമ നൂൺഗാർ പേര് ആണ് ഡെർബെറ്ൽ യെറിഗൻ വെസ്റ്റേൺ ഓസ്ട്രേലിയയുടെ തലസ്ഥാനവും ഏറ്റവും വലിയ നഗരവും മെട്രോപ്പോളിറ്റൻ മേഖലയുമായ പെർത്തിലൂടെ നദി കടന്നുപോകുന്നു.
നദിപ്രവാഹം
മൊത്തം 121,000 ചതുരശ്ര കിലോമീറ്റർ (47,000 sq mi) വിസ്തൃതിയുള്ള അവോൺ, തീരദേശ സമതലങ്ങളിൽ നിന്ന് സ്വാൻ നദി ഒഴുകുന്നു. അവോൺ നദി, കാനിംഗ് നദി, ഹെലീന നദി എന്നിങ്ങനെ മൂന്ന് പ്രധാന കൈവഴികളുണ്ട്. കാനിംഗ് ഡാം, മുണ്ടറിംഗ് വെയർ, എന്നിവ പെർത്തിനും ചുറ്റുമുള്ള പ്രദേശങ്ങൾക്കുമുള്ള കുടിവെള്ള ആവശ്യകതയുടെ ഒരു വലിയ ഭാഗം നൽകുന്നു. ശുദ്ധജലപ്രവാഹത്തിന്റെ ഭൂരിഭാഗവും അവോൺ നദി സംഭാവന ചെയ്യുന്നു.
പെർത്തിന്റെ തെക്കുകിഴക്കായി 221 കിലോമീറ്റർ (137 മൈൽ) യെലറിംഗിന് സമീപമാണ് അവോൺ ഉയരുന്നത്: ഇത് പെർത്തിൽ നിന്ന് 90 കിലോമീറ്റർ (56 മൈൽ) വടക്കുകിഴക്കായി വടക്ക്-വടക്ക് പടിഞ്ഞാറ് ടുഡേയിലേക്ക് തിരിയുന്നു. തുടർന്ന് വാലിയുങ്ക നാഷണൽ പാർക്കിൽ തെക്ക് പടിഞ്ഞാറായി തിരിയുന്നു. വൂറൂലോ ബ്രൂക്കിന്റെ സംഗമസ്ഥാനത്ത് ഇത് സ്വാൻ നദിയായി മാറുന്നു.
കാനിംഗ് നദി പെർത്തിൽ നിന്ന് 100 കിലോമീറ്റർ (62 മൈൽ) തെക്കുകിഴക്കായി നോർത്ത് ബാനിസ്റ്ററിൽ നിന്ന് ഉയർന്ന് ആപ്പിൾക്രോസിൽ സ്വാനുമായി ചേർന്ന് മെൽവില്ലെ വാട്ടറിലേക്ക് തുറക്കുന്നു. നദി പിന്നീട് ബ്ലാക്ക്വാൾ റീച്ചിലേക്ക് ചുരുങ്ങുന്നു. ഇടുങ്ങിയതും ആഴത്തിലുള്ളതുമായ ഫ്രീമാന്റിൽ ഹാർബർ വഴി നദികടലിലേക്ക് ഒഴുകുന്നു.
ഡാർലിംഗ് സ്കാർപ്പ് ഒരു വാഗിലിന്റെ (also spelt Waugal) ശരീരത്തെ പ്രതിനിധീകരിക്കുന്നുവെന്ന് നൂങ്കർ ആളുകൾ വിശ്വസിക്കുന്നു. ഡ്രീംടൈമിൽ നിന്ന് നദികൾ, ജലപാതകൾ, തടാകങ്ങൾ എന്നിവ സൃഷ്ടിക്കുന്നു. വാഗിൽ / വോഗൽ സ്വാൻ നദി സൃഷ്ടിച്ചുവെന്ന് കരുതുന്നു.
ജലനിരപ്പ് ബാരാമെട്രിക് മർദ്ദത്തിന്റെ ഏറ്റക്കുറച്ചിലുകൾക്ക് വിധേയമാണെങ്കിലും, എസ്റ്റ്യൂറി ഒരു മൈക്രോടൈഡൽ സാമൂഹ്യക്രമത്തിന് വിധേയമാണ്. പരമാവധി ടൈഡൽ വ്യാപ്‌തി ഏകദേശം 1 മീറ്റർ (3 അടി 3 ഇഞ്ച്) ആണ്.
ഭൂമിശാസ്ത്രം
ഒരുലക്ഷം ചതുരശ്ര കിലോമീറ്ററിലധികം (39,000 ചതുരശ്ര മൈൽ) വിസ്തൃതിയുള്ള സ്വാൻ കോസ്റ്റൽ പ്ലെയിനിലൂടെ സ്വാൻ നദി ഒഴുകുന്നു. കാലാവസ്ഥാ വ്യതിയാനം കാരണം ഈ ബാലൻസ് മാറുന്നതായി കാണപ്പെടുന്നുണ്ടെങ്കിലും, ചൂടുള്ള വരണ്ട വേനൽക്കാലവും തണുത്ത ആർദ്ര ശൈത്യകാലവുമുള്ള ഒരു മെഡിറ്ററേനിയൻ കാലാവസ്ഥയിലാണ് നദി സ്ഥിതിചെയ്യുന്നത്. ഡാർലിംഗ് സ്കാർപ്പിന്റെ അരികിലാണ് സ്വാൻ സ്ഥിതിചെയ്യുന്നത്, തീരദേശ സമതലത്തിലൂടെ താഴേക്ക് ഫ്രീമാന്റിൽ നദീമുഖത്തിലേയ്ക്ക് ഒഴുകുന്നു.
ഉറവിടങ്ങൾ
ഫ്രീമാന്റിൽ അതിന്റെ നദീമുഖത്ത് നിന്ന് ഏകദേശം 175 കിലോമീറ്റർ (109 മൈൽ) ഡാർലിംഗ് റേഞ്ചിലെ യെലറിംഗിന് സമീപം അവോൺ നദിയായി സ്വാൻ ആരംഭിക്കുന്നു. അവോൺ വടക്കോട്ട് ഒഴുകുന്നു. ബ്രൂൿടൺ, ബെവർലി, യോർക്ക്, നോർതം, ടൂഡേ പട്ടണങ്ങളിലൂടെ കടന്നുപോകുന്നു. ഡേൽ നദി, മോർട്ട്‌ലോക്ക് നദി, ബ്രോക്ക്മാൻ നദി എന്നിവ ഉൾപ്പെടെയുള്ള പോഷകനദികൾ ഇതിൽ ചേരുന്നു. വൂറൂലൂ ബ്രൂക്ക് വാലിയുങ്ക നാഷണൽ പാർക്കിന് സമീപം നദിയിലേക്ക് പ്രവേശിക്കുമ്പോൾ അവോൺ സ്വാൻ ആയി മാറുന്നു.
പോഷകനദികൾ
എല്ലെൻ ബ്രൂക്ക്, ജെയ്ൻ ബ്രൂക്ക്, ഹെൻലി ബ്രൂക്ക്, വാൻഡൂ ക്രീക്ക്, ബെന്നറ്റ് ബ്രൂക്ക്, ബ്ലാക്ക്ഡെഡർ ക്രീക്ക്, ലൈംസ്റ്റോൺ ക്രീക്ക്, സൂസന്ന ബ്രൂക്ക്, ഹെലീന നദി എന്നിവ വൂറൂലോ ബ്രൂക്കിനും ഗിൽഡ്‌ഫോർഡിനും ഇടയിലുള്ള നദിയിൽ പ്രവേശിക്കുന്നു. എന്നിരുന്നാലും, ഇവയിൽ ഭൂരിഭാഗവും വറ്റിപ്പോവുകയോ കാലാനുസൃതമായി ഒഴുകുകയോ ചെയ്യുന്നു.
സ്വാൻ തീരദേശ സമതലം
പെർത്തിനും ഗിൽഡ്‌ഫോർഡിനുമിടയിൽ നദി നിരവധി ലൂപ്പുകളിലൂടെ കടന്നുപോകുന്നു. തുടക്കത്തിൽ, മെയ്‌ലാന്റ്സ് പെനിൻസുല, അസ്കോട്ട്, ബർസ്‌വുഡ്, ക്ലൈസ് ബ്രൂക്ക് വഴിയും നഗരത്തിന്റെ വടക്ക് ഹെർഡ്‌സ്മാൻ തടാകം വരെയുമുള്ള പ്രദേശങ്ങൾ ചതുപ്പുനിലമുള്ള തണ്ണീർത്തടങ്ങളായിരുന്നു.
നാരോവിങ് ആന്റ് ഫ്രീമാന്റൽ
ചിഡ്‌ലി പോയിന്റിനും ബ്ലാക്ക്വാൾ റീച്ചിനുമിടയിൽ നദി ഇടുങ്ങിയതാണ്, തുറമുഖത്തേക്ക് ഇടുങ്ങുന്നതിനുമുമ്പ് പോയിന്റ് റോയ്ക്കും പ്രസ്റ്റൺ പോയിന്റിനും ചുറ്റും വളയുന്നു. സ്റ്റിർലിംഗ് ബ്രിഡ്ജും ഫ്രീമാന്റൽ ട്രാഫിക് ബ്രിഡ്ജും റിവർമൗത്തിന്റെ വടക്ക് നദി മുറിച്ചുകടക്കുന്നു. ഫ്രീമാന്റിൽ ഹാർബറിൽ ഇന്ത്യൻ മഹാസമുദ്രത്തിലേക്ക് സ്വാൻ നദി ഒഴുകുന്നു.
ഓസക
ജപ്പാനിലെ കാൻസായി പ്രദേശത്തിൽ സ്ഥിതിചെയ്യുന്ന ഒരു നഗരമാണ് ഓസക ( Osaka (大阪市) ; ) ഓസക പ്രിഫെക്ചറിന്റെ തലസ്ഥാനമായ ഇത് ഓസക ഉൾക്കടലിനടുത്ത് യോദോ നദീമുഖത്തിൽ സ്ഥിതിചെയ്യുന്നു.
നേരത്തെ നനിവ എന്ന പേരിൽ അറിയപ്പെട്ടിരുന്ന ഇവിടെ ബി.സി. ആറാം നൂറ്റാണ്ടിലും അഞ്ചാം നൂറ്റാണ്ടിലും മനുഷ്യവാസമുണ്ടായിരുന്നു. കോഫുൺ കാലത്ത് ഇതൊരു തുറമുഖനഗരമായി. 645 മുതൽ 655 വരെ ഇത് ജപ്പാന്റെ തലസ്ഥാനമായിരുന്നു.
ഒരു വ്യാപാരകേന്ദ്രമായിരുന്ന ഈ നഗരം, ജപ്പാന്റെ അടുക്കള എന്ന് അറിയപ്പെട്ടിരുന്നു,(天下の台所) ഈഡൊ കാലഘട്ടത്തിൽ അരിയുടെ വിപണനം നടന്നിരുന്ന പ്രധാനകേന്ദ്രങ്ങളിൽ ഒന്നായിരുന്നു ഈ നഗരം.
ആദിമകാലം മുതൽ കോഫുൺ കാലഘട്ടം വരെ
ബി.സി. ആറാം നൂറ്റാണ്ടിലും അഞ്ചാം നൂറ്റാണ്ടിലുമുള്ള അസ്ഥികൂടങ്ങൾ മോറിനോമിയ പൗരാണിക അവശിഷ്ടങ്ങളിൽനിന്നും( 森ノ宮遺跡) ലഭിച്ചിട്ടുണ്ട്. യായോയി കാലഘട്ടത്തിൽ കൂടുതൽ ജനങ്ങൾ അധിവസിക്കാൻ തുടങ്ങുകയും നെൽക്കൃഷി വ്യാപകമാവുകയും ചെയ്തു.
കോഫുൺ കാലഘട്ടമായപ്പോഴേക്കും പടിഞ്ഞാറൻ ജപ്പാനുമായി ബന്ധപ്പെടാൻ സൗകര്യമുള്ള തുറമുഖമായി ഓസക വികസിക്കപ്പെട്ടു.
അസുക - നാറ കാലഘട്ടം
ഏഴാം നൂറ്റാണ്ടിൽ (എ.ഡി 711-712) എഴുതപ്പെട്ട ജപ്പാന്റെ ചരിത്രമായ കോജികിയിൽ 390–430 ഒസുമിയിൽ ഒരു രാജകൊട്ടരം നിലനിന്നിരുന്നതായി പരാമർശിക്കുനുണ്ട് ജപാനിലെ മുപ്പത്തിയാറാമത്തെ ചക്രവർത്തിയായിരുന്ന കൊടുകു ചക്രവർത്തി നാനിവ നഗാര-ടൊയൊസാകി കൊട്ടാരം നിർമ്മിച്ചത് ഇന്നത്തെ ഓസക സ്ഥിതിചെയ്യുന്ന പ്രദേശത്താണ് അന്നു ജപാന്റെ തലസ്ഥാനമായ ഈ നഗത്തിന്റെ പേർ നാനിവ എന്നായിരുന്നു. 655-ൽ ഇന്നത്തെ നാര പ്രിഫെക്ചറിലെ അസുക തലസ്ഥാനനഗരമാക്കിയെങ്കിലും കൊറിയ, ചൈന എന്നിവിടങ്ങളിലേക്കുള്ള പ്രധാന ഇടത്താവളമായി, നാനിവ തുടർന്നു. പിന്നീട് 744-745 കാലഘട്ടത്തിൽ ഷൊമു ചക്രവർത്തിയുടെ ഉത്തരവു പ്രകാരം നനിവയെ വീണ്ടും ജപാന്റെ തലസ്ഥാനനഗരമാക്കി.
ഹീയൻ കാലഘട്ടം മുതൽ എഡോ കാലഘട്ടം വരെ
എഡോ കാലഘട്ടത്തിൽ (1603–1867) വളരെയധികം വ്യാപാരികൾ ഉണ്ടായിരുന്ന ഓസകയെ ജപ്പാന്റെ പ്രധാന സാമ്പത്തിക കേന്ദ്രമായി കരുതിപ്പോന്നിരുന്നു, ഈ കാലഘട്ടത്തിൽ ജപ്പാനിലെ പ്രധാന നഗരങ്ങളിൽ ഒന്നായി വളർന്ന ഓസക, പുരാതനകാലത്തിലേതെന്നപോലെ പ്രധാന തുറമുഖമായി.
1780 ആയപ്പോഴേക്കും ജപ്പാനിലെ പരമ്പരാഗതമായ നൃത്ത നാടകമായ കബുക്കി വേദികളും, ബുൻരകു എന്നറിയപ്പെടുന്ന പാവനാടകവേദികളും ഇവിടെ ധാരാളാമായി കാണപ്പെട്ടു.
ഭൂമിശാസ്ത്രം
1889-ൽ ഓസക നഗരം സ്ഥാപിക്കപ്പെട്ടപ്പോൾ ഇന്നത്തെ ചുഓ, നിഷി എന്നീ വാർഡുകളുടെയത്ര വിസ്തീർണ്ണമേ 15.27 km2 ഉണ്ടായിരുന്നുള്ളൂ. ഇന്ന് ഓസക നഗരത്തിന്റെ  വിസ്തീർണ്ണം 222.30 km2 ആയത് പല ഘട്ടങ്ങളിലായുള്ള വികസനങ്ങളിലൂടെയാണ്, ഇതിൽ ഏറ്റവും വലിയത് 1925-ൽ നടന്നതാണ്(126.01 km2). ഓസകയിലെ ഏറ്റവും ഉയർന്ന പ്രദേശം സമുദ്രനിരപ്പിൽനിന്നും 37.5 m ഉയരത്തിൽ സ്ഥിതിചെയ്യുന്ന സുറിം-കുവും, ഏറ്റവും താഴ്ചയുള്ള പ്രദേശം സമുദ്രനിരപ്പിൽനിന്നും താഴെയായി -2.2 m സ്ഥിതിചെയ്യുന്ന നിഷിയോദോവാഗ-കു ആണ്.
കാലാവസ്ഥ
ഓസകയിലെ കാലാവസ്ഥയെ സദാ ഈർപ്പമുള്ള ഉപോഷ്ണമേഖലാ കാലാവസ്ഥ എന്നു തരംതിരിച്ചിരിക്കുന്നു. (കോപ്പൻ കാലാവസ്ഥാ വിഭാഗീകരണ രീതിയനുസരിച്ച് Cfa). നാല് വ്യത്യസ്ത ഋതുക്കളും ഇവിടെ അനുഭവപ്പെടുന്നു. ശൈത്യകാലം അത്രയും കഠിനമല്ലാത്ത ഇവിടത്തെ ഏറ്റവും തണുത്ത മാസമായ ജനുവരിയിലെ ശരാശരി ഉയർന്ന താപനില 9.3 °C ആണ്. ശൈത്യകാലത്ത് അപൂർവ്വമായേ നഗരത്തിൽ ഹിമപാതമുണ്ടാവാറുള്ളൂ. വസന്തകാലത്തിന്റെ അവസാനമാവുമ്പോഴേക്കും താപനില ഉയരുകയും കൂടിയ ആർദ്രത അനുഭവപ്പെടുകയും ചെയ്യും. ജൂൺ ആദ്യവാരത്തിനും ജൂലായ് അവസാനവാരത്തിനുമിടയിൽ ഇവിടെ നല്ല മഴ ലഭിക്കുന്നു. നല്ല ചൂടും കൂടിയ ആർദ്രതയും അനുഭവപ്പെടുന്ന, ജൂലായ് - ആഗസ്ത് മാസങ്ങളിലെ വേനൽകാലത്തെ ശരാശരി ഉയർന്ന താപനില 35 °C, രാത്രിയിലെ താപനില  25 °C എന്നിങ്ങനെ ആണ്.
ജനസംഖ്യ
2005-ലെ സെൻസസ് പ്രകാരം ഇവിടെ 2,628,811 ആളുകൾ വസിക്കുന്നു, ഇത് 2000-ത്തിലേതിനേക്കാൾ 30,037 അഥവാ 1.2% ജനസംഖ്യാവർദ്ധനവ് കാണിക്കുന്നു.
ഇവിടെ 1,280,325 വീടുകൾ ഉണ്ട്, ഒരോ വീട്ടിലും ശരാശരി 2.1 ആളുകൾ താമസിക്കുന്നു. ജനസാന്ദ്രത ചതുരശ്ര കിലോമീറ്ററിന് 11,836 ആണ്. 1920-നും 1930-നും ഇടയിൽ, കാന്റോ ഭൂമികുലുക്കത്തിനുശേഷം നടന്ന കുടിയേറ്റം, ഈ നഗരത്തിലെ ജനസംഖ്യ വർദ്ധിപ്പിക്കാനിടയാക്കി. 1930-ലെ ജനസംഖ്യ ആയ 2,453,573 അന്നത്തെ ടോക്യോയിലെ ജനസംഖ്യയായ 2,070,913-നെക്കാൾ കൂടുതലായിരുന്നു, 1930-ൽ ജപ്പാനിലെ ഏറ്റവും അധികം ജനസംഖ്യയുള്ള നഗരമായിത്തീർന്നു ഓസക. ഇവിടത്തെ ഏറ്റവും ഉയർന്ന ജനസംഖ്യ 1940-ലേതായ 3,252,340 ആയിരുന്നു, രണ്ടാം ലോക മഹാ യുദ്ധത്തിനുശേഷം ഏറ്റവും കൂടിയ ജനസംഖ്യ 1965-ലെ 3,156,222 ആണ്, പിന്നീട് ആൾക്കാർ നഗരപ്രാന്തങ്ങളിലേക്ക് മാറിത്താമസിക്കാൻ തുടങ്ങിയശേഷം ജനസംഖ്യയിൽ കുറവാണ് രേഖപ്പെടുത്തുന്നത്. ഒരു ലക്ഷത്തോളം വരുന്ന വിദേശിയരിൽ 71,015 കൊറിയൻ വംശജരും 11,848 ചൈനീസ് വംശജരും  ഉൾപ്പെടും.
അവലംബം
വർഗ്ഗം:ജപ്പാനിലെ നഗരങ്ങൾ
താജ്-ഇ-മാഹ് (വജ്രം)
ഗൊൽക്കൊണ്ടാ വജ്ര ഖനിയിൽ നിന്നു ലഭിച്ചതാണ് ഈ വജ്രം. 150 കാരറ്റ് ഭാരമാണ് താജ് ഇ–മാഹ് വജ്രത്തിനുളളത്. റോസാപുഷ്പത്തിന്റെ ആകൃതിയിലാണു ഈ വജ്രം ചെത്തിമിനുക്കിയിരിക്കുന്നത്.ചന്ദ്രന്റെ കിരീടമെന്നാണ് താജ്-ഇ-മാഹ് എന്ന പദത്തിൻ്റെ അർഥം. ഈ വജ്രത്തിന് പ്രത്യേക നിറമില്ല.
ചരിത്രം
ഗൊൽക്കൊണ്ടാ വജ്ര ഖനിയിൽ നിന്നു ലഭിച്ച ഈ വജ്രം മുഗൾ രാജാക്കന്മാരുടെ കൈയിലായിരുന്നു. 1739 ൽ നാദിർഷാ ഡൽഹിയിൽ നിന്ന് ഈ രത്നം കൊള്ളയടിച്ചു. ഇപ്പോൾ ഈ രത്നം ഇറാനിയൻ രാജകീയ രത്നശേഖരത്തിലാണിന്നുള്ളത്
ഇൻഗെർ ഇക്മാൻ
പ്രമുഖ സ്വീഡിഷ് വനിതാ ഗവേഷകയാണ് ഇൻഗെർ ഇക്മാൻ - Inger Ekman. സ്വീഡനിലെ ഗോഥെൻബർഗ് സർവ്വകലാശാലയിലെ സെന്റർ ഫോർ പേഴ്‌സൺ-സെൻട്രഡ് കെയർ (ജിപിസിസി) ഡയറക്ടറാണ്. സ്വീഡനിലെ മധ്യ-വടക്കൻ മേഖലയായ ഉമിയയിൽ സ്ഥിതിചെയ്യുന്ന ഉമിയ സർവ്വകലാശാലയിൽ (Umeå University) നിന്ന് 1999ൽ Being old and living with severe chronic heart failure എന്ന വിഷയത്തിൽ ഡോക്ടറേറ്റ് നേടി 2007ൽ ഗോഥെൻബർഗ് സർവ്വകലാശാലയിലെ Sahlgrenska Academy കെയർ സയൻസിൽ പ്രഫസറായി നിയമിതയായി. 2006 മുതൽ 2010വരെ Sahlgrenska Academyയിലെ ഇൻസ്റ്റിറ്റിയൂട്ട് ഓഫ് ഹെൽത്ത് ആൻഡ് കെയർ സയൻസ് മേധാവിയായി പ്രവർത്തിച്ചു.
ആശാചക്രം
വിജയവാസു പ്രൊഡക്ഷനുവേണ്ടി അവർ തന്നെ നിർമിച്ച മലയാളചലച്ചിത്രമാണ് ആശാചക്രം. ഡോ. സീതാരാമസ്വാമി സംവിധാനം ചെയ്ത ഈ ചിത്രം 1973 ഡിസംബർ 14-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
ലേയ്ക് ക്ലാർക് ദേശീയോദ്യാനം
അമേരിക്കൻ ഐക്യനാടുകളിലെ അലാസ്കയിൽ സ്ഥിതിചെയ്യുന്ന ഒരു ദേശീയോദ്യാനമാണ് ലേയ്ക് ക്ലാർക് ദേശീയോദ്യാനം (ഇംഗ്ലീഷ്: Lake Clark National Park). 1980-ൽ അലാസ്കയിലെ ദേശീയ പ്രാധാന്യമുള്ള പ്രദേശങ്ങളുടെ സംരക്ഷണ നിയമം പ്രാബല്യത്തിൽ വന്നതോടുകൂടെയാണ് ലേയ്ക് ക്ലാർക്കിന് ദേശീയോദ്യാന പദവി ലഭിക്കുന്നത്.
നഗര രാഷ്ട്രങ്ങൾ
രണ്ടായിരത്തിമുന്നൂറ് വർഷങ്ങൾക്കുമുമ്പ് പുരാതന ഗ്രീസിൽ നിലനിന്നിരുന്ന ചെറിയ രാഷ്ട്രങ്ങളെ നഗര രാഷ്ട്രങ്ങൾ എന്ന പേരിൽ അറിയപ്പെട്ടിരുന്നു. ജനസംഖ്യയിലും സ്ഥല വിസ്തൃതിയിലും ഗ്രീസിലെ നഗര രാഷ്ട്രങ്ങൾ വളരെ ചെറുതായിരുന്നു. ഏറ്റവും വലിയ നഗര രാഷ്ട്രം എന്നറിയപ്പെട്ടിരുന്ന ആഥൻസിൽ (Athens) മൂന്നുലക്ഷം ജനങ്ങൾ മാത്രമേ ഉണ്ടായിരുന്നുള്ളൂ. അവരിൽ അൻപതിനായിരം പേർക്കു മാത്രമേ പൗരത്വം നല്കിയിരുന്നുള്ളൂ. രാഷ്ട്രതന്ത്രത്തിന്റെ പഠനത്തിനു വിലപ്പെട്ട സംഭാവനകൾ നല്കിയ സോക്രട്ടീസ്, പ്ലേറ്റോ, അരിസ്റ്റോട്ടിൽ തുടങ്ങിയ ചിന്തകന്മാർ ജീവിച്ചിരുന്നത് നഗര രാഷ്ട്ര സംവിധാനത്തിലായിരുന്നു. കോട്ടകെട്ടി സംരക്ഷിക്കപ്പെട്ട നഗരത്തോടൂകൂടിയതായിരുന്നു ഓരോ നഗര രാഷ്ട്രവും. പുരാതന ഗ്രീസിലെ ഭൂമിശാസ്ത്രപരമായ പ്രത്യേകതകളാണ് നഗര രാഷ്ട്ര സംവിധാനത്തിനു കാരണമായിത്തീർന്നത്. അവരുടെ മതപരമായ പ്രത്യേകതകളും നഗര രാഷ്ട്രസംവിധാനത്തിന് അനുകൂലമായിരുന്നു. പുരാതന ഗ്രീസിലെ ഓരോ താഴ്വരയും ഒരു ജനവാസകേന്ദ്രമായി. ഓരോ ജനവാസകേന്ദ്രവും കാലക്രമത്തിൽ രാഷ്ട്രമായി രൂപാന്തരപ്പെട്ടു. രാഷ്ട്രം വളരെ ചെറുതായിരുന്നതിനാൽ ഓരോ ഗ്രീക്കുകാരനും തന്റെ സ്വന്തം കുടുംബത്തെ സ്നേഹിക്കുന്നതുപോലെ തന്റെ സ്വന്തം രാഷ്ട്രത്തെയും സ്നേഹിച്ചു.വ്യക്തിയും രാഷ്ട്രവും തമ്മിൽ വളരെ അടുത്ത ബന്ധം അവിടെ നിലനിന്നിരുന്നു. ഓരോ നഗര രാഷ്ട്രത്തിനും സ്വന്തമായി തലസ്ഥാന നഗരിയും അതിനെച്ചുറ്റിയുള്ള കോട്ടയും സ്വന്തം ഗവണ്മെന്റും നിയമങ്ങളും ദൈവങ്ങളും ആചാരങ്ങളും ഉണ്ടായിരുന്നു. ആഥൻസ്, സ്പാർട്ട, കോറിന്ത്, ആർഗോസ്, തീബ്സ് എന്നിവയായിരുന്നു ഏറ്റവും വലിയ നഗര രാഷ്ട്രങ്ങൾ. ആഥൻസ് ആയിരുന്നു ഏറ്റവും പ്രമുഖ രാഷ്ട്രം. മഹാനായ പെരിക്ലീസിന്റെ കാലത്ത് ആഥൻസിലെ ഗ്രീക്ക് സംസ്കാരം അതിന്റെ പാരമ്യതയിൽ എത്തി. ഗ്രീസിലെ വിദ്യാലയം (School of Hellas) എന്ന പദവി ആഥൻസിനു കൈവന്നത് പെരിക്ലീസിന്റെ കാലത്തായിരുന്നു. ജനങ്ങളുടെ സാംസ്കാരികവും മതപരവും വിദ്യാഭ്യാസപരവും സാമ്പത്തികവുമായ എല്ലാ പ്രവർത്തനങ്ങളും രാഷ്ട്രത്തിന്റെ തലസ്ഥാന നഗരി കേന്ദ്രീകരിച്ചുകൊണ്ടുള്ളവയായിരുന്നു.
സ്വതന്ത്ര പരമാധികാര രാഷ്ട്രം
രണ്ട് തത്ത്വശാസ്ത്രങ്ങളെ ആധാരമാക്കിയായിരുന്നു പുരാതന ഗ്രീസിലെ നഗര രാഷ്ട്രങ്ങൾ നിലനിന്നിരുന്നത്. ഒന്നാമതായി, ഓരോ നഗര രാഷ്ട്രവും സ്വാതന്ത്ര്യത്തോടുകൂടിയ, തങ്ങളുടെ സ്വാതന്ത്യ്രത്തിൽ അഭിമാനം കൊണ്ടിരുന്ന പരമാധികാര സമൂഹമായിരുന്നു. രണ്ടാമതായി, ഓരോ നഗര രാഷ്ട്രവും ജനസംഖ്യയിലും സ്ഥലവിസ്തൃതിയിലും വളരെ ചെറുതായിരുന്നു. യാതൊരുവിധ ബാഹ്യനിയന്ത്രണത്തെയും അവർ ഇഷ്ടപ്പെട്ടിരുന്നില്ല. അതുപോലെതന്നെ മറ്റൊരു രാഷ്ട്രവുമായി കൂട്ടിച്ചേർക്കപ്പെടാനും അവർ തയ്യാറായിരുന്നില്ല. ജനങ്ങളുടെ രാഷ്ട്രീയവും സാമൂഹ്യവും ബുദ്ധിപരവും ആയ ജീവിതം തലസ്ഥാന നഗരിയിൽ കേന്ദ്രീകരിക്കണമെങ്കിൽ രാഷ്ട്രത്തിന്റെ വലിപ്പം കഴിയുന്നിടത്തോളം കുറഞ്ഞിരിക്കണമെന്ന് ജനങ്ങൾ വിശ്വസിച്ചു. പുരാതന ഗ്രീസിലെ രാഷ്ട്രതന്ത്ര ചിന്തകരെല്ലാം-പ്ളേറ്റോയും അരിസ്റ്റോട്ടലും ഉൾപ്പെടെ-ഈ വിശ്വാസക്കാരായിരുന്നു. ജനങ്ങളുടെ രാഷ്ട്രീയജീവിതം സാമൂഹ്യജീവിതവുമായി ഇത്രയേറെ ഇണങ്ങിച്ചേർന്നിട്ടുള്ളതിന്റെ ഉദാഹരണം പുരാതന ഗ്രീസിലെ നഗര രാഷ്ട്രങ്ങളിൽ ഉണ്ടായിരുന്നതുപോലെ മറ്റൊരു ഘട്ടത്തിലും ചരിത്രത്തിൽ കണ്ടെത്തുവാൻ കഴിയുകയില്ല. പൗരന്മാരും ഗവണ്മെന്റും തമ്മിലുള്ള ബന്ധം നികുതി പിരിവിലോ വോട്ടുരേഖപ്പെടുത്തുന്നതിലോ മാത്രം ഒതുങ്ങിയിരുന്നില്ല. ഒരു വ്യക്തിയെ സംബന്ധിച്ചിടത്തോളം പൌരത്വം എന്നത് രാഷ്ട്രത്തോടുള്ള കടമ നിറവേറ്റുന്നതിനുള്ള ഏറെക്കുറെ മുഴുവൻസമയ ശ്രമം ആയിരുന്നു. രാഷ്ട്രത്തിന്റെ ഭരണപരമായ കാര്യങ്ങളിൽ പൗരന്മാർ ഊർജ്ജിതവും പ്രത്യക്ഷവും ആയ പങ്കു വഹിച്ചിരുന്നു. പൗരന്മാർ എല്ലാവരും സൈന്യത്തിലെ അംഗങ്ങളായും നീതിപാലകന്മാരായും ഭരണം നടത്തുന്ന മന്ത്രിമാരായും നിയമനിർമാതാക്കളായും മാറിമാറി പ്രവർത്തിച്ചിരുന്നു. ഭരണകാര്യങ്ങളിൽ തങ്ങളുടെ പങ്കാളിത്തം പൗരന്മാർ നിർവഹിച്ചിരുന്നത് പ്രതിനിധികളിലൂടെയല്ല, പ്രത്യുത നേരിട്ടുതന്നെയായിരുന്നു. രാഷ്ട്രത്തിന്റെ പൊതുവായ പ്രശ്നങ്ങൾക്ക് പ്രധാന സ്ഥാനം നല്കണമെന്നും തങ്ങളുടെ വ്യക്തിപരമായ പ്രശ്നങ്ങൾക്ക് രണ്ടാം സ്ഥാനം മാത്രമേ നല്കാവൂ എന്നും ഓരോ പൗരനും നിർബന്ധമുണ്ടായിരുന്നു. ഒരു പൗരനെ സംബന്ധിച്ചിടത്തോളം അവന്റെ ദേവാലയവും വിദ്യാലയവും വിനോദ സങ്കേതവും അവന്റെ നഗര രാഷ്ട്രം തന്നെയായിരുന്നു. പൗരന്മാർക്ക് ഉത്തമജീവിതം ലഭ്യമാക്കുക എന്ന ലക്ഷ്യത്തോടുകൂടിയാണ് രാഷ്ട്രം നിലകൊള്ളുന്നത് എന്ന് അവർ വിശ്വസിച്ചു. ഇക്കാരണത്താൽ രാഷ്ട്രത്തിന്റെ എല്ലാ പ്രവർത്തനങ്ങളും തങ്ങളുടെ ക്ഷേമത്തിനുവേണ്ടിയുള്ളതാണെന്ന് പൗരന്മാർ കരുതി. തങ്ങളുടെ മതപരവും സാംസ്കാരികവും ബുദ്ധിപരവും ആയ എല്ലാ സായൂജ്യവും രാഷ്ട്രത്തിന്റെ പ്രവർത്തനത്തിലുള്ള പങ്കാളിത്തത്തിൽ അവർ കണ്ടെത്തി. രാഷ്ട്രത്തെക്കൂടാതെ ഒരു പൗരന് തന്റെ വ്യക്തിത്വത്തിന്റെ പാരമ്യതയിൽ എത്തിച്ചേരുവാൻ സാധ്യമല്ല എന്ന് അവർ വിശ്വസിച്ചു.
ഭരണ സംവിധാനം
പുരാതന നഗര രാഷ്ട്ര സംവിധാനത്തിൽ ഒരു പ്രത്യേകതരം ഭരണ സംവിധാനമാണ് നിലനിന്നിരുന്നത്. ആദ്യം അവിടെ ഉദയം ചെയ്തത് രാജവാഴ്ചയായിരുന്നു. എന്നാൽ കാലക്രമത്തിൽ രാജവാഴ്ചയിൽനിന്ന് കുലീനാധിപത്യത്തിലേക്കും (Aristocracy) ക്രമേണ ജനാധിപത്യത്തിലേക്കും ഭരണക്രമം മാറിക്കൊണ്ടിരുന്നു. ആഥൻസ് ഉൾപ്പെടെയുള്ള ബഹുഭൂരിപക്ഷം രാഷ്ട്രങ്ങളും പ്രത്യക്ഷ ജനാധിപത്യം (Direct democracy) സ്വീകരിച്ചു. ആഥൻസിലെ പ്രധാന നിയമനിർമ്മാണസഭയായ അസംബ്ലിയിൽ (Ecclesia) എല്ലാ പൗരന്മാരും അംഗങ്ങളായിരുന്നു. അവിടത്തെ ഭരണനിർവഹണഘടകം (Excutive) അഞ്ഞൂറുപേർ അടങ്ങുന്ന കൗൺസിൽ ആയിരുന്നു. ഓരോ വർഷവും നറുക്കെടുപ്പിലൂടെയാണ് കൗൺസിലിലെ അംഗങ്ങളെ തെരഞ്ഞെടുത്തിരുന്നത്. ചില നഗര രാഷ്ട്രങ്ങളിൽ ജനാധിപത്യം പരാജയപ്പെട്ടതിനെത്തുടർന്ന് അവിടെ രാജവാഴ്ച പുനഃസ്ഥാപിതമായി. എന്നാൽ സ്പാർട്ടയിൽ മാത്രം തികച്ചും യാഥാസ്ഥിതികമായ രാജവാഴ്ച തുടക്കംമുതൽ നിലനിന്നു.
ശ്രേഷ്ഠമായ ഭരണകൂടം
പുരാതന ഗ്രീസിലെ നഗര രാഷ്ട്രങ്ങളിൽ പല മേന്മകളും ഉണ്ടായിരുന്നു. ആധുനിക രാജ്യങ്ങൾക്കു സങ്കല്പിക്കുവാൻകൂടി സാധിക്കാത്തവിധം ശക്തമായ ഐകമത്യബോധവും ദേശീയബോധവും തങ്ങളുടെ പൗരന്മാരുടെയിടയിൽ വളർത്തിയെടുക്കാൻ ഓരോ നഗര രാഷ്ട്രത്തിനും സാധിച്ചു. വളരെ ഉന്നത നിലവാരത്തിലുള്ള സ്വരാജ്യസ്നേഹമാണ് ഓരോ നഗര രാഷ്ട്രത്തിലെയും പൌരന്മാരുടെയിടയിൽ നിലനിന്നത്. രാജവാഴ്ച തുടങ്ങി പല തരത്തിലുള്ള ഭരണകൂടങ്ങൾ സ്ഥാപിച്ചുകൊണ്ട്, ഭരണരംഗത്ത് പലവിധ പരീക്ഷണങ്ങൾ നടത്തുന്നതിനും അവർക്കു കഴിഞ്ഞു. ഇതിനെല്ലാം പുറമേ രാഷ്ട്രതന്ത്ര ചിന്താമണ്ഡലത്തിൽ വിലമതിക്കാനാവാത്ത തരത്തിലുള്ള സംഭാവനകൾ നല്കുവാൻ പുരാതന ഗ്രീക്ക് ചിന്തകന്മാർക്കു സാധിച്ചു. എന്നാൽ ഗ്രീക്ക് നഗര രാഷ്ട്രങ്ങളുടെ പോരായ്മകളും ശ്രദ്ധേയമാണ്. ഓരോ നഗര രാഷ്ട്രവും സ്വതന്ത്രമായ, മറ്റൊരു രാഷ്ട്രവുമായും ബന്ധമില്ലാത്ത, നിലനില്പ് ആഗ്രഹിച്ചു. അതിന്റെ ഫലമായി ഓരോ നഗര രാഷ്ട്രവും വളരെ ദുർബല സമൂഹമായിത്തീർന്നു. അത് അവയുടെ നാശത്തിൽ കലാശിച്ചു. മാസിഡോണിയായിലെ ഫിലിപ്പ് രാജാവും അദ്ദേഹത്തിന്റെ പുത്രനായ അലക്സാണ്ടർ ചക്രവർത്തിയും സാമ്രാജ്യ വിസ്തൃതിക്കുള്ള ശ്രമം ആരംഭിച്ചപ്പോൾ നഗര രാഷ്ട്രങ്ങൾ ഒന്നൊന്നായി കീഴടങ്ങി മാസിഡോണിയൻ സാമ്രാജ്യത്തിൽ ലയിച്ചു. എല്ലാ പൗരന്മാരും രാഷ്ട്രത്തിനുവേണ്ടി മാത്രം ജീവിച്ചിരുന്നതിനാൽ അവർക്ക് സ്വന്തമായ ഇച്ഛാശക്തി വളർത്തിയെടുക്കാൻ കഴിഞ്ഞില്ല. പൗരന്മാരുടെയിടയിൽ രാജ്യസ്നേഹവും ജനാധിപത്യബോധവും വളർത്തിയെടുക്കാൻ ശ്രമിച്ച ഭരണാധികാരികൾ, തങ്ങൾ ജനങ്ങളോടു കാണിക്കേണ്ട ദീനാനുകമ്പ പാടേ വിസ്മരിച്ചു. പൗരന്മാരല്ലാത്ത ബഹുഭൂരിപക്ഷം ജനങ്ങൾക്ക്- സ്ത്രീകൾ, അടിമകൾ, വിദേശീയർ എന്നിവർക്ക്-രാഷ്ട്രീയാവകാശങ്ങൾ നിഷേധിക്കപ്പെട്ടു. അടിമത്ത വ്യവസ്ഥിതി അംഗീകരിച്ചിരുന്ന നഗര രാഷ്ട്രങ്ങൾ ജനങ്ങളുടെ സമത്വം എന്ന ആശയത്തിന് ഒരു പ്രാധാന്യവും നല്കിയില്ല.
ക്വീൻസ് പാർക്ക് ഓവൽ
ട്രിനിഡാഡ് ടൊബാഗോയുടെ തലസ്ഥാനമായ പോർട്ട് ഓഫ് സ്പെയ്നിൽ സ്ഥിതി ചെയ്യുന്ന ഒരു സ്പോർട്സ് സ്റ്റേഡിയമാണ് ക്വീൻസ് പാർക്ക് ഓവൽ. ക്വീൻസ് പാർക്ക് ക്രിക്കറ്റ് ക്ലബിന്റെ ഉടമസ്ഥതയിലുള്ള ഈ സ്റ്റേഡിയം നിലവിൽ വെസ്റ്റ് ഇൻഡീസിലെ ഏറ്റവും ശേഷിയുള്ള സ്റ്റേഡിയമാണ്. 18000 പേരേ ഒരേ സമയം ഈ സ്റ്റേഡിയത്തിൽ ഉൾക്കൊള്ളാവുന്നതാണ്. ഏറ്റവുമധികം ടെസ്റ്റ് മൽസരങ്ങൾക്ക് ആതിഥേയത്വം വഹിച്ച കരീബിയൻ സ്റ്റേഡിയവും ക്വീൻസ് പാർക്ക് ഓവലാണ്. 2007 ക്രിക്കറ്റ് ലോകകപ്പ്, 2010 ട്വന്റി20 ലോകകപ്പ് എന്നീ ടൂർണ്ണമെന്റുകൾക്കും ഈ സ്റ്റേഡിയം വേദിയായിട്ടുണ്ട്. ആഭ്യന്തര ക്രിക്കറ്റ് ടൂർണമെന്റായ കരീബിയൻ പ്രീമിയർ ലീഗിൽ ട്രിനിഡാഡ് ടൊബാഗോ റെഡ് സ്റ്റീൽ ടീമിന്റെ ഹോം ഗ്രൗണ്ടാണിത്.
എമിലിയ ബ്രൂം
ഒരു സ്വീഡിഷ് രാഷ്ട്രീയക്കാരിയും (ലിബറൽ), ഫെമിനിസ്റ്റും സമാധാന പ്രവർത്തകയുമായിരുന്നു എമിലിയ അഗസ്റ്റ ക്ലെമന്റിന ബ്രൂം, നീ ലോത്തിജിയസ് (1866-1925). സ്വീഡിഷ് നിയമസഭയിലെ (1914) ആദ്യത്തെ വനിതയായിരുന്നു അവർ.
ജീവിതം
എമിലിയ ബ്രൂം 1866 ഒക്ടോബർ 13 ന് ജാൻ‌കോപ്പിംഗിൽ ജനിച്ചു. പ്രാദേശിക വനിതാ വിദ്യാലയത്തിൽ പഠിച്ച എമിലിയ ജാൻ‌കോപ്പിംഗിലാണ് വളർന്നത്. 1883 ൽ വാലിൻസ്ക സ്കോളനിൽ നിന്ന് പ്രൊഫഷണൽ ബിരുദം നേടി. 1884 ൽ ഉപ്സാലയിൽ തത്ത്വശാസ്ത്രത്തിലും വൈദ്യശാസ്ത്രത്തിലും ബിരുദം നേടി. അതിനുശേഷം സ്റ്റോക്ക്ഹോമിലെ അന്ന വിറ്റ്ലോക്കിന്റെ സ്കൂളിൽ അദ്ധ്യാപികയായി ജോലി ചെയ്തു.
1902-ൽ അതിന്റെ സ്ഥാപനം മുതൽ 1906 വരെ സ്റ്റോക്ക്ഹോംസ്ഫെറൻഗെൻ ഫോർ കെവിനൻസ് പൊളിറ്റിസ്കാ റോസ്ട്രാറ്റിന്റെ(നാഷണൽ അസോസിയേഷൻ ഫോർ വിമൻസ് സഫറേജ് സ്റ്റോക്ക്ഹോം ബ്രാഞ്ച്) ചെയർമാനായിരുന്നു. 1904-1925 കാലഘട്ടത്തിൽ സെൻട്രൽഫോർബണ്ടെറ്റ് ഫോർ സോഷ്യൽറ്റ് ആർബെറ്റിന്റെ (സൊസൈറ്റി ഫോർ സോഷ്യൽ വെൽഫെയർ) ഡയറക്ടർ ബോർഡ് അംഗവും സ്റ്റോക്ക്ഹോം ഡയറക്ഷൻ ഓഫ് എഡ്യൂക്കേഷന്റെ അംഗവുമായിരുന്നു. 1898 ൽ സ്ഥാപിച്ച വർഷം മുതൽ 1911 ൽ സ്വീഡിഷ് സമാധാന യൂണിയനുമായി ലയിക്കുന്നതുവരെ അവർ സ്വീഡനിലെ വനിതകളുടെ സമാധാന യൂണിയന്റെ ചെയർമാനായിരുന്നു. 1899 ൽ ഹാഗിൽ നടന്ന അന്താരാഷ്ട്ര സമാധാന സമ്മേളനത്തിൽ സ്വീഡന്റെ പ്രതിനിധിയായി പ്രവർത്തിച്ചു.
സ്വീഡനിലെ സ്ത്രീകളുടെ പീസ് യൂണിയന്റെ ചെയർമാനായിരുന്ന അവർ 1898-ൽ സ്ഥാപിച്ച വർഷം മുതൽ 1911-ൽ സ്വീഡിഷ് പീസ് യൂണിയനിൽ ലയിക്കുന്നതുവരെ, 1899-ൽ ഹാഗിൽ നടന്ന അന്താരാഷ്ട്ര സമാധാന സമ്മേളനത്തിൽ സ്വീഡന്റെ പ്രതിനിധിയായി പ്രവർത്തിച്ചു.
1910-ലും 1911-ലും സ്റ്റോക്ക്‌ഹോം സിറ്റി കൗൺസിലിലേക്കുള്ള തിരഞ്ഞെടുപ്പിന് എമിലിയ ബ്രൂം നാമനിർദ്ദേശം ചെയ്യപ്പെട്ടു. പിന്നീടുള്ള തിരഞ്ഞെടുപ്പിൽ അവർ സിറ്റി കൗൺസിലിലേക്ക് തിരഞ്ഞെടുക്കപ്പെടുകയും 1911-1924 വരെ സേവനമനുഷ്ഠിക്കുകയും ചെയ്തു. 1917-1920 കാലഘട്ടത്തിൽ ലിബറൽ സ്ത്രീകളുടെ ചെയർമാനായിരുന്നു
കൂടുതൽ വായനയ്ക്ക്
വർഗ്ഗം:1866-ൽ ജനിച്ചവർ വർഗ്ഗം:1925-ൽ മരിച്ചവർ
മുഖാമുഖം
അടൂർ ഗോപാലകൃഷ്ണൻ രചനയും സംവിധാനവും നിർവ്വഹിച്ച് 1984-ൽ പുറത്തിറങ്ങിയ ചെയ്ത മലയാളചിത്രമാണ് മുഖാമുഖം (Face to Face). . കമ്യൂണിസ്റ്റ് വിരുദ്ധ ചിത്രം എന്നു പരക്കെ വിമർശനം ഉയർന്ന ചിത്രമാണിത്. . ആ വർഷത്തെ ഏറ്റവും മികച്ച ചിത്രത്തിനും സംവിധായകനുമുള്ള സംസ്ഥാന പുരസ്ക്കാരവും ഏറ്റവും മികച്ച തിരക്കഥ, സംവിധാനം ശബ്ദലേഖനം എന്നിവയ്ക്കുള്ള ദേശീയ ചലച്ചിത്രപുരസ്കാരങ്ങളും ലഭിച്ചു.
കഥാസംഗ്രഹം
അവിഭക്ത കമ്യൂണിസ്റ്റ് പാർട്ടി നിലവിലുണ്ടായിരുന്ന കാലത്ത്, സഖാവ് ശ്രീധരൻ എന്ന പ്രമുഖ കമ്യൂണിസ്റ്റ് നേതാവ് ഓട് ഫാക്ടറി സമരം നയിക്കുന്ന അവസരത്തിൽ ഫാകടറി ഉടമ കൊല്ലപ്പെടുന്നു. ഇതേ തുടർന്നു ശ്രീധരൻ പ്രതിയാക്കപ്പെടുകയും ഒളിവിൽ പോകുകയും ചെയ്യുന്നു. മാറിയ രാഷ്ട്രീയ പരിതഃസ്ഥിതിയിൽ എല്ലാവരും ഒളിവിൽ നിന്നു പുറത്തു വന്നെങ്കിലും ശ്രീധരൻ വന്നില്ല. അയാൾ മരിച്ചുവെന്ന വിശ്വാസത്തിൽ പാർട്ടിയിലെ രണ്ടു വിഭാഗങ്ങളും ശ്രീധരനെ രക്തസാക്ഷിയായി കാണുന്നു. അങ്ങനെയിരിക്കെ, പെട്ടെന്നൊരു ദിവസം ഒരു മുഴുക്കുടിയനും നിശ്ശബ്ദനുമായി അയാൾ തിരിച്ചു വരുന്നു. ആ തിരിച്ചു വരവു പാർട്ടികൾക്കും മറ്റുള്ളവർക്കും ബാദ്ധ്യതയാവുന്നു. ഒരു ദിവസം അയാൾ കൊല്ലപ്പെടുന്നു. തുടർന്നു വീണ്ടും അയാളെ രക്തസാക്ഷിയാക്കാൻ ആരംഭിക്കുന്നു.
ഈ ചിത്രത്തിന്റെ കമ്യൂണിസ്റ്റ് വിരുദ്ധത സംബന്ധിച്ച ആരോപണങ്ങളെ അടൂർ ആവർത്തിച്ച് നിഷേധിച്ചിട്ടുണ്ട്. , സർഗാത്മകതയെയും അന്യാവസ്ഥയെയും (otherness) വ്യക്തിത്വത്തെയും കുറിച്ച്, സിനിമ എന്ന മീഡിയം ഉപയോഗിച്ച് അടൂർ നടത്തിയ അന്വേഷണങ്ങളുടെ തുടക്കമാണ് മുഖാമുഖം എന്ന് നിരീക്ഷിക്കപ്പെട്ടിട്ടുണ്ട്. അനന്തരം, മതിലുകൾ എന്നിവയാണ് സർഗാത്മകതയുടെ വിശദാംശങ്ങളെക്കുറിച്ചും മനശാസ്ത്രവശത്തെക്കുറിച്ചും അന്വേഷിക്കുന്ന മറ്റ് അടൂർ സിനിമകൾ. അനന്തരവും മതിലുകളും വ്യക്തിതലത്തിലുള്ള സർഗാത്മകതയെ അന്വേഷിക്കുമ്പോൾ, മുഖാമുഖത്തിൽ ഒരു സമൂഹം ഒന്നാകെയാണ് സർഗവൃത്തി നിർവഹിക്കുന്നതെന്നും, ഒരു വ്യക്തിയുടെ ശരിയായ ബിംബവും സമൂഹനിർമ്മിതിയായ പ്രതിബിംബവും തമ്മിലുള്ള താരതമ്യവും പാരസ്പര്യവുമാണ് മുഖാമുഖത്തിന്റെ പ്രധാനപ്രമേയങ്ങളിലൊന്ന് എന്നും പ്രൊഫ. ഗാംഗുലി നിരീക്ഷിക്കുന്നു. യൗവനത്തിന്റെ വിപ്ലവതീക്ഷ്ണതയും പ്രായാധിക്യം കൊണ്ടുവരുന്ന അലസതയും തമ്മിലുള്ള വ്യത്യാസങ്ങളാണ് മുഖാമുഖം അന്വേഷിച്ച പ്രമേയങ്ങളിലൊന്ന് എന്ന് അടൂർ പറയുന്നു.
പുരസ്‌കാരങ്ങൾ
1984 FIPRESCI Price (New Delhi)
1984 ദേശീയ ചലച്ചിത്രപുരസ്കാരം (ഇന്ത്യ)
1984 കേരളസംസ്ഥാന ചലച്ചിത്രപുരസ്കാരം
പുറത്തേക്കുള്ള കണ്ണികൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അടൂർ ഗോപാലകൃഷ്ണൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:രവി നിർമ്മിച്ച ചലച്ചിത്രങ്ങൾ
എലിസബത്ത് ഡൊമീഷ്യൻ
മൂവ്മെന്റ് ഓഫ് സോഷ്യൽ എവല്യൂഷൻ ഓഫ് ബ്ലാക്ക് ആഫ്രിക്ക(എം.ഇ.എസ്.എ.എൻ.) എന്ന സംഘടനയിലൂടെയാണ് ഡൊമീഷ്യൻ രാഷ്ട്രീയത്തിൽ പ്രവേശിച്ചത്. അക്കാലത്ത് രാജ്യത്ത് നിയമസാധുതയുള്ള ഒരേയൊരു രാഷ്ട്രീയകക്ഷിയായിരുന്നു ഇത്. 1972-ൽ ഡൊമീഷ്യൻ ഈ കക്ഷിയുടെ വൈസ് പ്രസിഡന്റായി. 1975 ജനുവരി 2-ന്, ഏകാധിപതിയായിരുന്ന ഷാങ്-ബെദൽ ബൊക്കാസ്സ ഒരു പുതിയ ഭരണകൂടം സ്ഥാപിക്കുകയും പ്രധാനമന്ത്രി എന്ന തസ്തിക രൂപീകരിക്കുകയും ചെയ്തു. പിന്നീട് ഡൊമീഷ്യനെ പ്രധാനമന്ത്രി സ്ഥാനത്ത് നിയമിച്ചു. ഒരു ആഫ്രിക്കൻ രാജ്യത്തിന്റെ പ്രധാനമന്ത്രിയായ ആദ്യ വനിതയായിരുന്നു ഡൊമീഷ്യൻ.
ബൊക്കാസ്സ സ്വയം ചക്രവർത്തിയായി അവരോധിക്കുന്നതിന്റെ സാധ്യതകൾ ചർച്ച ചെയ്യാൻ തുടങ്ങിയശേഷം ഡൊമീഷ്യനും ബൊക്കാസയും തമ്മിലുള്ള ബന്ധം ഉലയാൻ തുട‌‌ങ്ങി. ഡൊമീഷ്യൻ ഈ പദ്ധതികൾ പരസ്യമായി തള്ളിക്കളഞ്ഞു. ഇതെത്തുടർന്ന് ഡൊമീഷ്യനെ പുറത്താക്കുകയും 1976 ഏപ്രിൽ 7-ന് കാബിനറ്റ് പിരിച്ചുവിടുകയും ചെയ്തു. 1979 സെപ്റ്റംബറിൽ ബൊക്കാസ്സ ചക്രവർത്തിയെ പുറത്താക്കിയശേഷം ഡൊമീഷ്യനെ അറസ്റ്റ് ചെയ്യുകയും ബൊക്കാസ്സയുടെ തട്ടിപ്പുകൾ മറച്ചുവച്ചകുറ്റത്തിന് വിചാരണ ചെയ്യുകയും ചെയ്തു. കുറച്ചുനാൾ ജയിലിൽ കഴിഞ്ഞ ഡൊമീഷ്യനെ 1980-ലെ വിചാരണയ്ക്കുശേഷം രാഷ്ട്രീയത്തിൽ തിരിച്ചുവരുന്നത് തടഞ്ഞു. എങ്കിലും മുൻകാല രാഷ്ട്രീയ നേതാവ്, വ്യവസായി എന്നീ നിലകളിൽ ഡൊമീഷ്യൻ ഒരു പ്രധാന വ്യക്തിയായി തുടർന്നു.
അവലംബം
വർഗ്ഗം:വനിതാ പ്രധാനമന്ത്രിമാർ വർഗ്ഗം:മദ്ധ്യ ആഫ്രിക്കൻ റിപ്പബ്ലിക്ക്
ഗർഭനിരോധന ഗുളികകൾ
സ്ത്രീകൾക്ക് വായിലൂടെ കഴിക്കാൻ രൂപകൽപ്പന ചെയ്തിട്ടുള്ള ഒരു തരം ജനന നിയന്ത്രണ മരുന്നാണ് ഗർഭനിരോധന ഗുളിക ( COCP ), പലപ്പോഴും ജനന നിയന്ത്രണ ഗുളികകൾ അല്ലെങ്കിൽ " ഗുളിക " എന്ന് വിളിക്കപ്പെടുന്നത്. ഇംഗ്ലീഷ്:combined oral contraceptive pill ഗുളികയിൽ രണ്ട് പ്രധാന ഹോർമോണുകൾ അടങ്ങിയിരിക്കുന്നു: പ്രോജസ്റ്റിൻ ( പ്രോജസ്റ്റോജൻ / പ്രോജസ്റ്ററോൺ എന്ന ഹോർമോണിന്റെ സിന്തറ്റിക് രൂപം), ഈസ്ട്രജൻ (സാധാരണയായി എഥിനൈൽസ്ട്രാഡിയോൾ, 17β എസ്ട്രാഡിയോൾ ). ശരിയായി എടുക്കുമ്പോൾ, അണ്ഡോത്പാദനം ഇല്ലാതാക്കാനും ഗർഭധാരണം തടയാനും സാധിക്കും. ഇത് ആർത്തവചക്രം മാറ്റുന്നു.
1960-ൽ യുണൈറ്റഡ് സ്റ്റേറ്റ്സിൽ ഗർഭനിരോധന ഉപയോഗത്തിനായി COCP-കൾ ആദ്യമായി അംഗീകരിച്ചു, ഇത് വളരെ ജനപ്രിയമായ ജനന നിയന്ത്രണ രീതിയാണ്. ലോകമെമ്പാടുമുള്ള 100 ദശലക്ഷത്തിലധികം സ്ത്രീകളും അമേരിക്കയിലെ ഏകദേശം 9 ദശലക്ഷം സ്ത്രീകളും അവ ഉപയോഗിക്കുന്നു. 2015 മുതൽ 2017 വരെ, യുഎസിൽ 15-49 വയസ് പ്രായമുള്ള സ്ത്രീകളിൽ 12.6% COCP-കൾ ഉപയോഗിക്കുന്നതായി റിപ്പോർട്ട് ചെയ്തു, ഈ പ്രായ പരിധിയിലെ രണ്ടാമത്തെ ഏറ്റവും സാധാരണമായ ഗർഭനിരോധന മാർഗ്ഗമാണിത് ( സ്ത്രീ വന്ധ്യംകരണമാണ് ഏറ്റവും സാധാരണമായ രീതി).
റാണിഡാഫോബിയ
തവളകളേയും പേക്കാന്തവളകളെയും ഭയപ്പെടുന്നത് തവള ഭയം അല്ലെങ്കിൽ റാണിഡാഫോബിയ എന്നറിയപ്പെടുന്നു. തവളകളുടെ ഏറ്റവും വ്യാപകമായ കുടുംബമാണ് റാണിഡേ ഇതിൽനിന്നാണ് 'റാണിഡാഫോബിയ' എന്ന പേരുവന്നത്.  പല സംസ്കാരങ്ങളുടെയും നാടോടിക്കഥകളുടേയും പൊതുവായുള്ള ഒരു അന്ധവിശ്വാസമാണ് തവള ഭയം. സൈക്കിയാട്രിക് സ്പെഷ്യാലിറ്റി പ്രത്യേക പദത്തേക്കാൾ "തവള ഭയം" എന്ന ലളിതമായ പദം ഉപയോഗിക്കുന്നു. ഇതിന്, ബാട്രാകോഫോബിയ എന്ന പദം 1953 ലെ ഒരു മാനസിക നിഘണ്ടുവിലും രേഖപ്പെടുത്തിയിട്ടുണ്ട്.
വിശ്വാസങ്ങൾ
റോമക്കാരെ പിന്തിരിപ്പിക്കാൻ പോർച്ചുഗീസ് കടയുടമകൾ സെറാമിക് തവളകളെ ഉപയോഗിക്കുന്നു.
അവലംബം
വർഗ്ഗം:അന്ധവിശ്വാസങ്ങൾ വർഗ്ഗം:തവളകൾ
ജുഗിയൻ കാദിർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജുഗിയൻ കാദിർ. ജുഗിയൻ കാദിർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ജുഗിയൻ കാദിർ ൽ 74 വീടുകൾ ഉണ്ട്. ആകെ ജനസംഖ്യ 333 ആണ്. ഇതിൽ 171 പുരുഷന്മാരും 162 സ്ത്രീകളും ഉൾപ്പെടുന്നു. ജുഗിയൻ കാദിർ ലെ സാക്ഷരതാ നിരക്ക് 60.36 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ജുഗിയൻ കാദിർ ലെ 6 വയസ്സിനു താഴെയുള്ള കുട്ടികളുടെ എണ്ണം 24 ആണ്. ഇത് ജുഗിയൻ കാദിർ ലെ ആകെ ജനസംഖ്യയുടെ 7.21 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 223 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 115 പുരുഷന്മാരും 108 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 40.81 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 0 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ജുഗിയൻ കാദിർ ലെ 178 പേരും പട്ടിക ജാതി വിഭാഗത്തിൽ പെടുന്നു.
പച്ചവ്ട്(കവിതാസമാഹാരം)
ലഘുചിത്രം|പച്ചവ്ട് കവർ അശോകൻ മറയൂർ ഗോത്രഭാഷയായ മുതുവാൻ ഭാഷയിലും മലയാളത്തിലുമായി രചിച്ച കാവ്യ സമാഹാരമാണ് പച്ചവ്ട്. 2018 ലെ കേരള സാഹിത്യ അക്കാദമിയുടെ കവിതക്കുള്ള കനകശ്രീ പുരസ്കാരം ഈ കൃതിക്കു ലഭിച്ചു.
ഉള്ളടക്കം
‘കേണിത്തണ്ണിപ്പൊടവ’, ‘പൂവിനുള്ളിലെ തേനിൽ സൂര്യൻ കിടന്നു തിളയ്ക്കുകയാണ്’ എന്നിങ്ങനെ ഈ പുസ്തകത്തിലെ കവിതകളെ രണ്ടായിതിരിച്ചിരിക്കുന്നു. ‘കേണിത്തണ്ണിപ്പൊടവ എന്ന ആദ്യഭാഗത്ത് ഗോത്രഭാഷയായ മുതുവാൻ ഭാഷാ കവിതകളും അവയ്ക്ക് കവിയുടെ സഹായത്തോടെ തയ്യാറാക്കിയ മലയാളപരിഭാഷകളും ഉൾപ്പെടുത്തിയിരിക്കുന്നു. രണ്ടാംഭാഗത്തിൽ മലയാള കവിതകളാണ് ഉൾപ്പെടുത്തിയിരിക്കുന്നത്. കവി പി. രാമനാണ് പുസ്തകത്തിന് മുൻകുറിപ്പ് തയ്യാറാക്കിയിരക്കുന്നത്.
അവലംബം
വർഗ്ഗം:മലയാള കവിത സമാഹാരങ്ങൾ വർഗ്ഗം:2019-ൽ പുറത്തിറങ്ങിയ മലയാള പുസ്തകങ്ങൾ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
ഗർഭധാരണവും മുലയൂട്ടലും സംബന്ധിച്ച ഓസ്റ്റിയോപൊറോസിസ്
രോഗത്തിന്റെ കൃത്യമായ കാരണങ്ങൾ ഇതുവരെ അറിവായിട്ടില്ല, കൂടാതെ PLO ഉള്ള മിക്ക സ്ത്രീകൾക്കും ഓസ്റ്റിയോപൊറോസിസിന്റെയോ അസ്ഥികളുടെ ദുർബലതയുടെയോ മുൻകൂർ കാരണങ്ങളൊന്നും അറിയില്ല.
അവലംബം
വർഗ്ഗം:സ്ത്രീരോഗശാസ്ത്രം
മേരി ആൻ ബ്രൗൺ
മേരി ആൻ ബ്രൗൺ (ശ്രീമതി. ജെയിംസ് ഗ്രേ എന്നും അറിയപ്പെടുന്നു; 1812 സെപ്റ്റംബർ 24 - 1845 ജനുവരി 28) ഒരു ഇംഗ്ലീഷ് കവിയിത്രിയും എഴുത്തുകാരിയുമായിരുന്നു.
ജീവചരിത്രം
മേരി ആൻ (ചിലപ്പോൾ മേരി-ആനി) ബ്രൌൺ 1812 സെപ്റ്റംബർ 24-ന് ബെർക് ഷെയറിലെ മെയിഡൻഹെഡിൽ ജനിച്ചു. മൂന്നു മക്കളിൽ മൂത്തതായിരുന്നു.ചില സ്രോതസ്സുകൾ ഫെലിസിയ ഹെർമൻസ് സഹോദരിയാണെന്നുപറയുന്നുണ്ടെങ്കിലും അതു ശരിയല്ല.
പതിനഞ്ചു വയസ്സു മാത്രമുള്ളപ്പോൾ അവളുടെ വാക്യങ്ങളുടെ സമാഹാരം പൊതുജനത്തിനു മുന്നിൽ വന്നു. മോൺട് ബ്ലാൻക്, അഡ , ബേപ്പന്റൻസ് , ദ കൊറോണൽ , ദ ബർത്ത്ഡേ ഗിഫ്റ്റ് , ഇഗ്നേഷ്യസ് , സേക്രഡ് കവിത എന്നിവയും പീരിയേലുകളിൽ ധാരാളം ആനുകാലികങ്ങളിൽ ഫ്യൂജിറ്റീവ് .ഭാഗങ്ങളും ബ്രൌൺ എഴുതി.
1840 -ൽ അവരുടെ കുടുംബം ലിവർപൂളിലേക്ക് മാറുകയും. 1842- ൽ, ജയിംസ് ഹോഗിൻറെ മരുമകനുമായിരുന്ന സ്കോട്ട്മാനായ ജയിംസ് ഗ്രേയേ അവർ വിവാഹം ചെയ്തു. അവരുടെ പക്വമായ സ്വഭാവം ഭക്തിയും ദാനവും പ്രകടമായിരുന്നു. ചുറ്റുപാടും അലസമായി ഉപയോഗശൂന്യമായ പ്രവർത്തനങ്ങളിൽ കാണപ്പെട്ടു. 1845 ജനുവരി 28 ന് അയർലൻഡിലെ സൺഡേയ്സ് വെൽ കോർക്കിൽ അന്തരിച്ചു.
ബാഹ്യ ലിങ്കുകൾ
വർഗ്ഗം:ഇംഗ്ലീഷ് കവയിത്രികൾ വർഗ്ഗം:1812-ൽ ജനിച്ചവർ വർഗ്ഗം:1844-ൽ മരിച്ചവർ
ലീ മിൻ-ഹോ
ലീ മിൻ-ഹോ (കൊറിയൻ: 이민호; ഹഞ്ജ: 李敏鎬, ജനനം ജൂൺ 22, 1987) ഒരു ദക്ഷിണ കൊറിയൻ നടനും ഗായകനും മോഡലും ക്രിയേറ്റീവ് ഡയറക്ടറും വ്യവസായിയുമാണ്. ബോയ്‌സ് ഓവർ ഫ്‌ളവേഴ്‌സിലെ (2009) ഗു ജുൻ-പ്യോ എന്ന കഥാപാത്രത്തിലൂടെ അദ്ദേഹം ലോകമെമ്പാടും വ്യാപകമായ പ്രശസ്തി നേടി, ഇത് 45-ാമത് ബെയ്‌ക്‌സാംഗ് ആർട്‌സ് അവാർഡുകളിൽ മികച്ച പുതുമുഖ നടനുള്ള അവാർഡും നേടി. പേഴ്സണൽ ടേസ്റ്റ് (2010), സിറ്റി ഹണ്ടർ (2011), ദി ഹെയേഴ്സ് (2013), ദി ലെജൻഡ് ഓഫ് ദി ബ്ലൂ സീ (2016) എന്നിവയാണ് ടെലിവിഷൻ പരമ്പരകളിലെ അദ്ദേഹത്തിന്റെ ശ്രദ്ധേയമായ പ്രധാന വേഷങ്ങൾ. 2020-ൽ സ്റ്റുഡിയോ ഡ്രാഗണിന്റെ ദി കിംഗ്: എറ്റേണൽ മൊണാർക്ക് എന്ന പരമ്പരയിൽ അദ്ദേഹം അഭിനയിച്ചു, അത് 135 മില്യൺ യുഎസ് ഡോളർ നേടി.
ആദ്യകാലജീവിതവും വിദ്യാഭ്യാസവും
സിയോളിലെ ഡോങ്‌ജാക്-ഗുവിലെ ഹ്യൂക്‌സോക്ക്-ഡോങ്ങിലാണ് ലീ ജനിച്ചത്. കുട്ടിക്കാലത്ത്, ഒരു പ്രൊഫഷണൽ ഫുട്ബോൾ കളിക്കാരനാകാൻ ലീ ആഗ്രഹിച്ചിരുന്നു. ദക്ഷിണ കൊറിയൻ മാനേജറും മുൻ പ്രൊഫഷണൽ കളിക്കാരനുമായ ചാ ബം-കുനിന്റെ യൂത്ത് ഫുട്ബോൾ ക്ലാസിലേക്ക് അദ്ദേഹം തിരഞ്ഞെടുക്കപ്പെട്ടു, എന്നാൽ പ്രാഥമിക വിദ്യാലയത്തിലെ അഞ്ചാം ക്ലാസിലെ പരിക്ക് അദ്ദേഹത്തിന്റെ ആഗ്രഹത്തിന് വിരാമമിട്ടു. ഹൈസ്കൂളിലെ രണ്ടാം വർഷത്തിൽ, ലീ അഭിനയത്തിലേക്ക് തിരിഞ്ഞു.
2003–2008: തുടക്കം
നോൺസ്റ്റോപ്പ് 5, റെസിപ്പി ഓഫ് ലവ് തുടങ്ങിയ നിരവധി ടെലിവിഷൻ നാടകങ്ങളിൽ ലീ ഓഡിഷൻ ആരംഭിക്കുകയും ചെറിയ വേഷങ്ങൾ ചെയ്യുകയും ചെയ്തു. സീക്രട്ട് കാമ്പസ് (2003) എന്ന ഇബിഎസ് സീരീസിലായിരുന്നു അദ്ദേഹത്തിന്റെ ഔദ്യോഗിക അരങ്ങേറ്റം. തന്റെ കരിയറിന്റെ തുടക്കത്തിൽ, ലീ തന്റെ ജന്മനാമം വളരെ സാധാരണമാണെന്ന് കരുതിയതിനാൽ ലീ മിൻ എന്ന സ്റ്റേജ് നാമം ഉപയോഗിച്ചു. എന്നിരുന്നാലും, "ഇമിഗ്രേഷൻ" എന്നർത്ഥം വരുന്ന കൊറിയൻ പദമായ "ഇമിൻ" പോലെ തന്നെ അദ്ദേഹത്തിന്റെ സ്റ്റേജ് നാമം ഉച്ചരിക്കുകയും എഴുതുകയും ചെയ്തതിനാൽ, ഇന്റർനെറ്റ് തിരയൽ ഫലങ്ങളിൽ സ്വയം കണ്ടെത്തുന്നത് ബുദ്ധിമുട്ടാണെന്ന് അദ്ദേഹം പിന്നീട് പറഞ്ഞു. ഒടുവിൽ അവൻ തന്റെ യഥാർത്ഥ പേര് ഉപയോഗിച്ചു.
2006-ൽ, സഹനടനായ ജങ് ഇൽ-വൂവിനൊപ്പം കാറിന്റെ പുറകിൽ സഞ്ചരിക്കുമ്പോൾ സംഭവിച്ച ഗുരുതരമായ ഒരു കാർ തകർച്ചയെ തുടർന്ന് അദ്ദേഹത്തിന്റെ അഭിനയ ജീവിതം ഒരു വർഷത്തേക്ക് നിർത്തിവച്ചു. മുൻസീറ്റിൽ കയറിയ ഇവരുടെ രണ്ട് സുഹൃത്തുക്കളും തൽക്ഷണം കൊല്ലപ്പെട്ടു. ഗുരുതരമായി പരിക്കേറ്റ ലീ മാസങ്ങളോളം കിടപ്പിലായി. സുഖം പ്രാപിച്ചതിന് ശേഷം, 2007-ൽ ഹൈ-സ്കൂൾ നാടകമായ മക്കറൽ റണ്ണിൽ ലീക്ക് തന്റെ ആദ്യത്തെ പ്രധാന വേഷം ലഭിച്ചു, എന്നാൽ കാഴ്ചക്കാരുടെ റേറ്റിംഗ് കുറവായതിനാൽ പരമ്പര എട്ട് എപ്പിസോഡുകളായി ചുരുങ്ങി. 2008-ൽ ടെലിവിഷനിലും (ഗെറ്റ് അപ്പ്, ഐ ആം സാം എന്നീ നാടകങ്ങൾ), പബ്ലിക് എനിമി റിട്ടേൺസ്, ഔർ സ്‌കൂളിന്റെ ഇ.ടി എന്നീ രണ്ട് സിനിമകളിലും അദ്ദേഹം വിവിധ വേഷങ്ങളിൽ പ്രത്യക്ഷപ്പെട്ടു. രണ്ടാമത്തേതിന്റെ ഷൂട്ടിംഗ് സമയത്ത്, നടൻ കിം സു-റോയുമായി അദ്ദേഹം നല്ല സൗഹൃദത്തിലായി. പിന്നീട് ഒരു വെറൈറ്റി ഷോയിൽ അദ്ദേഹത്തെ പുകഴ്ത്തി: "ഞാൻ ഒരു താരത്തെ കാണുമ്പോൾ ഒരു താരത്തെ തിരിച്ചറിയുന്നു. ഞാൻ ഞങ്ങളുടെ സ്കൂളിന്റെ ഇ.ടി. ചെയ്യുമ്പോൾ, ലീ മിൻ-ഹോ രാജ്യത്തെ മികച്ച നടന്മാരിൽ ഒരാളായി മാറുമെന്ന് എനിക്കറിയാമായിരുന്നു"
2009–2010: മുന്നേറ്റം
left|thumb|150px|2010ൽ ലീ മിൻ-ഹോ 2009-ൽ KBS'ലെ ബോയ്‌സ് ഓവർ ഫ്‌ളവേഴ്‌സിലെ പ്രധാന കഥാപാത്രമായ ഗു ജുൻ-പ്യോയിലൂടെയാണ് ലീയുടെ മുന്നേറ്റം. നായകവേഷത്തിനായുള്ള മത്സരം വളരെ തീവ്രമായിരുന്നു, പത്രങ്ങളിലൂടെയാണ് താൻ കാസ്റ്റ് ചെയ്യപ്പെട്ടതായി ലീ അറിഞ്ഞത്. പ്രക്ഷേപണ വേളയിൽ ദക്ഷിണ കൊറിയയിലുടനീളം ഉയർന്ന വ്യൂവർഷിപ്പ് റേറ്റിംഗും ബസ്സും ഈ പരമ്പര ആകർഷിച്ചു. ലീയുടെ പുതുതായി കണ്ടെത്തിയ ജനപ്രീതി അദ്ദേഹത്തിന് നിരവധി അംഗീകാര ഡീലുകൾ നേടിക്കൊടുക്കുകയും ഏഷ്യയിലുടനീളം മറ്റൊരു കൊറിയൻ തരംഗം സൃഷ്ടിക്കുകയും ചെയ്തു, ഇത് ലീയെ ഹാലിയു താരമാക്കി.
2010-ൽ, റൊമാന്റിക് കോമഡി പേഴ്‌സണൽ ടേസ്റ്റിൽ ലീ അഭിനയിച്ചു, അതിൽ ഒരു യുവ വാസ്തുശില്പിയായി അദ്ദേഹം അഭിനയിച്ചു, ഒരു യുവതിയുമായി റൂംമേറ്റ് ആകാൻ ഒരു സ്വവർഗ്ഗാനുരാഗിയായി വേഷമിട്ടു, ഇത് പ്രണയ സങ്കീർണതകളിലേക്ക് നയിച്ചു. ഒരു അഭിമുഖത്തിനിടെ എന്തുകൊണ്ടാണ് അദ്ദേഹം ഈ വേഷം തിരഞ്ഞെടുത്തതെന്ന് ചോദിച്ചപ്പോൾ, അദ്ദേഹം പ്രതികരിച്ചു, "ഞാൻ പ്രായമാകുമ്പോൾ ഭാരമേറിയതും കൂടുതൽ നിർവചിക്കപ്പെട്ടതുമായ വേഷങ്ങൾ ചെയ്യുന്നതിൽ ഞാൻ മികച്ച ജോലി ചെയ്യുമെന്ന് ഞാൻ കരുതുന്നു. വ്യക്തിഗത അഭിരുചി മികച്ചതാണെന്ന് ഞാൻ കരുതുന്നു, കാരണം അത് ശോഭയുള്ളതും സന്തോഷപ്രദവുമാണ്, പക്ഷേ നിങ്ങൾക്കും കഴിയും. ചിരിക്കുകയും കരയുകയും ചെയ്യുക."
2011-2013: അന്താരാഷ്ട്ര പ്രശസ്തി
2011-ൽ, സുകാസ ഹോജോയുടെ ജനപ്രിയ മാംഗയെ അടിസ്ഥാനമാക്കിയുള്ള സിറ്റി ഹണ്ടർ എന്ന ആക്ഷൻ നാടകത്തിലെ ടൈറ്റിൽ കഥാപാത്രത്തെ അദ്ദേഹം അവതരിപ്പിച്ചു. നാടകം വാണിജ്യപരമായി വിജയിക്കുകയും ലീയുടെ വർദ്ധിച്ചുവരുന്ന ജനപ്രീതിക്ക് കാരണമാവുകയും ചെയ്തു, പ്രത്യേകിച്ച് ജപ്പാൻ, ഫിലിപ്പീൻസ്, ചൈന, ഫ്രാൻസ് എന്നിവിടങ്ങളിൽ. 2011 ഡിസംബറിൽ ഒരു ജനപ്രിയ ചൈനീസ് വൈവിധ്യമാർന്ന ഹാപ്പി ക്യാമ്പിൽ അദ്ദേഹം പങ്കെടുത്തു.
2013 ഏപ്രിലിൽ, മാഡം തുസാഡ്സ് ഷാങ്ഹായിൽ ലീയുടെ മെഴുക് രൂപം അനാച്ഛാദനം ചെയ്തു. 2013 മെയ് മാസത്തിൽ അദ്ദേഹം തന്റെ ആദ്യ ആൽബം "മൈ എവരിതിംഗ്" പുറത്തിറക്കുകയും ഏഷ്യയിൽ ഒരു ഫാൻ മീറ്റിംഗ് ടൂർ നടത്തുകയും ചെയ്തു.
2014–ഇന്ന്: തുടർച്ചയായ വിജയം
thumb|right|150px|2014 ജനുവരി 20-ന് "ഹോട്ട് യംഗ് ബ്ലഡ്സ്" എന്ന സിനിമയുടെ vip പ്രീമിയറിൽ ലീ മിൻ-ഹോ
2014 ജനുവരിയിൽ, മാഡം തുസാഡ്സ് ഹോങ്കോങ്ങിൽ ലീയുടെ രണ്ടാമത്തെ മെഴുക് രൂപം അനാച്ഛാദനം ചെയ്തു. ജനുവരി 30-ന് ചൈനയിലെ സിസിടിവി ലൂണാർ ന്യൂ ഇയർ ഗാലയിൽ അവതരിപ്പിക്കുന്ന ആദ്യത്തെ കൊറിയൻ സെലിബ്രിറ്റിയായി ലീ മാറി. ബോയ്‌സ് ഓവർ ഫ്‌ളവേഴ്‌സിന്റെ തായ്‌വാനീസ് പതിപ്പായ മെറ്റിയർ ഗാർഡനിലെ തീം സോംഗിന്റെ യഥാർത്ഥ ഗായകനായ ഹാർലെം യുവിനൊപ്പം അദ്ദേഹം ഒരു ഗാനം ആലപിച്ചു. വിനോദ വ്യവസായത്തിന്റെ പ്രതിനിധിയായി ദക്ഷിണ കൊറിയൻ പ്രസിഡൻഷ്യൽ കമ്മിറ്റി ഫോർ കൾച്ചറൽ സമ്പുഷ്ടീകരണത്തിന്റെ മൂന്നാം സമ്മേളനത്തിലേക്ക് അദ്ദേഹത്തെ ക്ഷണിച്ചു, കൊറിയയുടെ സാംസ്കാരിക ഉള്ളടക്കം വികസിപ്പിക്കുന്നതുമായി ബന്ധപ്പെട്ട പ്രശ്‌നങ്ങൾ ചർച്ച ചെയ്യാനും പങ്കുവെക്കാനും. അഞ്ചാമത് കൊറിയൻ പോപ്പുലർ കൾച്ചർ ആന്റ് ആർട്‌സ് അവാർഡിൽ ഹല്യുവിന് നൽകിയ സംഭാവനകൾക്ക് പ്രധാനമന്ത്രിയുടെ പ്രശംസ ലീ ഏറ്റുവാങ്ങി.
അവലംബം
വർഗ്ഗം:ദക്ഷിണ കൊറിയൻ ചലച്ചിത്ര നടന്മാർ വർഗ്ഗം:ദക്ഷിണ കൊറിയൻ ടെലിവിഷൻ നടന്മാർ വർഗ്ഗം:ദക്ഷിണ കൊറിയൻ ഗായകർ വർഗ്ഗം:ദക്ഷിണ കൊറിയൻ നടന്മാർ വർഗ്ഗം:1987-ൽ ജനിച്ചവർ വർഗ്ഗം:ഹാല്യു താരങ്ങൾ
തെൻസിൻ സുൻന്ത്യു
ജീവിത രേഖ
1959 ൽ തിബത്ത് ചൈന അധിനിവേശപ്പെടുത്തിയതോടെ ഇന്ത്യയിലേക്ക് രക്ഷപെട്ട മാതാപിതാക്കളുടെ മകനായിട്ടാണ് തെൻസിൻ സുൻന്ത്യുവിന്റെ ജനനം. മുംബൈ സർവകലാശാലയിൽ നിന്ന് മാസ്റ്റർ ബിരുദം നേടി. ഹിമാചൽ പ്രദേശിലെ ധരംശാലയിലാണ് താമസം. ഫ്രണ്ട്സ് ഓഫ് തിബത്ത് എന്ന സംഘടനയുടെ സെക്രട്ടറി ജനറലായിരുന്നു. 2002ൽ അന്നത്തെ ചൈനീസ് പ്രധാനമന്ത്രി ഷു റോങ്ങ്ജി മുംബൈയിലെ പഞ്ചനക്ഷത്രഹോട്ടലായ ഒബ്‌റോയിൽ ഇന്ത്യൻ വ്യവസായികളെ അഭിസംബോധന ചെയ്യുമ്പോൾ സുരക്ഷാക്രമീകരണങ്ങൾ മറികടന്ന് 14 നില കെട്ടിടത്തിനുമുകളിൽ 'തിബത്തിനെ സ്വതന്ത്രമാക്കുക' എന്ന ബാനറും പതാകയും ഉയർത്താൻ കടന്നു കയറി. 2005ൽ ബാംഗ്ലൂരിലെ ഇന്ത്യൻ ഇൻസ്റ്റിറ്റിയൂ്ട്ട് ഓഫ് സയൻസിൽ ചൈനീസ് പ്രധാനമന്ത്രി വെൻ ജിയാ ബോ സന്ദർശിക്കുമ്പോൾ ഒരിക്കൽ കൂടി  അവിടെ നുഴഞ്ഞുകയറി തിബത്തൻ പതാക ഉയർത്തുകയും ചൈനീസ് വിരുദ്ധമുദ്രാവാക്യങ്ങൾ മുഴക്കുകയും ചെയ്തു.
പുരസ്കാരം
2001 ൽ ഔട്ട്ലുക്ക്-പിക്കാദോർ പുരസ്കാരം
അവലംബം
1.www.tenzintsundue.com 2. http://www.uneditedwritings.blogspot.in/2010/07/blog-post_4673.html
വർഗ്ഗം:തിബെത്ത് വർഗ്ഗം:കവികൾ വർഗ്ഗം:1975-ൽ ജനിച്ചവർ
ചേന്ദമംഗലം ജൂതപ്പള്ളി
എറണാകുളം ജില്ലയിലെ ചേന്ദമംഗലത്തുള്ള ജൂത ദേവാലയമാണ് ചേന്ദമംഗലം ജൂതപ്പള്ളി. ഏകദേശം പതിനേഴാം നൂറ്റാണ്ടിലാണ് ഇത് നിർമ്മിക്കപ്പെട്ടത്.
ചരിത്രം
ഇവിടെ ആദ്യ ദേവാലയം പണിഞ്ഞത് 1420-ലാനെന്നും ഇത് 1614-ലും പിന്നീട് പതിനേഴാം നൂറ്റാണ്ടിൽ തന്നെ മറ്റൊരിക്കലും പുതുക്കിപ്പണിഞ്ഞിരുന്നു എന്നാണ് വിശ്വാസം. 1661-ൽ പോർച്ചുഗീസുകാർ മട്ടാഞ്ചേരി ജൂതപ്പള്ളി കത്തിച്ചതുപോലെതന്നെ ഈ ദേവാലയവും ആക്രമിച്ചിരിക്കാൻ സാദ്ധ്യതയുണ്ട്. കേരള സർക്കാരിന്റെ ആർക്കിയോളജി വിദഗ്ദ്ധരുടെ അഭിപ്രായത്തിൽ ഈ ദേവാലയം 1565-ൽ നിർമ്മിക്കപ്പെടുകയും 1621-ൽ പുതുക്കിപ്പണിയുകയും ചെയ്തതാവാനാണ് സാദ്ധ്യത. 1817-ൽ ഇവിടം സന്ദർശിച്ച ആംഗ്ലിക്കൻ മിഷനറി തോമസ് ഡോസൺ നാശോന്മുഖമായ നിലയിലാണ് ജൂതപ്പള്ളി കണ്ടത്. 1780-90 കാലത്ത് ടിപ്പു സുൽത്താൻ പറവൂരും മാളയിലും ചേന്ദമംഗലത്തുമുള്ള ജൂത ദേവാലയങ്ങൾ നശിപ്പിച്ചിരുന്നു എന്നാണ് ഇദ്ദേഹം രേഖപ്പെടുത്തിയിട്ടുള്ളത്.
നൂറുകണക്കിന് ജൂതന്മാർ ഇവിടെ ഉണ്ടായിരുന്നതായി കണക്കാക്കപ്പെടുന്നു. ജൂതന്മാർ ഇസ്രായേലിലേയ്ക്ക് കുടിയേറിയതിനെത്തുടർന്ന് 1980കളിൽ ഇവിടെ പത്തൊൻപത് ജൂതന്മാരേ ഉണ്ടായിരുന്നുള്ളൂ. ഇരുപത്തൊന്നാം നൂറ്റാണ്ടിന്റെ തുടക്കത്തോടെ ഇവിടെയുള്ള അവസാന ജൂതന്മാരും ഇസ്രായേലിലേയ്ക്ക് കുടിയേറുകയോ മരിച്ചുപോവുകയോ ചെയ്തിരുന്നു. ഇതോടെ ആർക്കിയോളജി വകുപ്പ് ഈ കെട്ടിടം ഏറ്റെടുക്കുകയും അറ്റകുറ്റപ്പണികൾ നടത്തുകയും ചെയ്തു.
സംരക്ഷണം
ഈ സിനഗോഗ് മുസിരിസ് പൈതൃക പദ്ധതിയുടെ ഭാഗമാണ്. കേരള പുരാവസ്തു വകുപ്പിന്റെ ഒരു മ്യൂസിയം ഇവിടെ പ്രവർത്തിക്കുന്നുണ്ട്.
അവലംബങ്ങൾ
വർഗ്ഗം:കേരളത്തിലെ ജൂതപ്പള്ളികൾ
അതുൽ നറുകര
അതുൽ നറുകര പത്ത് വർഷമായി നാടൻപാട്ട് കലാ മേഖലയിൽ പ്രവർത്തിച്ചുവരുന്ന കലാകാരനാണ്. 2019 വർഷത്തെ കേരള ഫോക്‌ലോർ അക്കാദമി അവാർഡ് ജേതാവാണ്. 2020 വർഷത്തെ കലാഭവൻ മണി ഓടപ്പഴം പുരസ്കാരത്തിനും അർഹനായി. മമ്മുട്ടിയുടെ പുഴു എന്ന ചിത്രത്തിൽ പാട്ട് പാടി മലയാള സിനിമ പിന്നണി ഗാന രംഗത്തേക്ക് ചുവടുവച്ചു. കൂടാതെ എം ടി വാസുദേവൻ നായരുടെ പത്തു ചെറുകഥകളെ ആധാരമാക്കി പുറത്തിറങ്ങാനിരിക്കുന്ന നെറ്റ്ഫ്ലിക്സ് പ്രൊഡ്യൂസ് ചെയ്യുന്ന ആന്തോളജി ചിത്രങ്ങളിൽ, സന്തോഷ് ശിവൻ ഡയറക്ട് ചെയ്യുന്ന 'അഭയം തേടി വീണ്ടും' എന്ന ചിത്രത്തിൽ രണ്ടു പാട്ടുകൾ രചിക്കുകയും മൂന്ന് പാട്ടുകൾ പാടുകയും ചെയ്തു. തുടർന്ന് 2022ൽ പൃഥ്വിരാജ് പ്രൊഡക്ഷൻസിന്റെ ബാനറിൽ ഷാജി കൈലാസ് സംവിധാനം ചെയ്ത് പുറത്തിറങ്ങിയ 'കടുവ' എന്ന ചിത്രത്തിലെ ഹിറ്റായ 'പാലാപ്പള്ളി തിരുപ്പള്ളി  'യെന്ന ഗാനത്തിന് പ്രേക്ഷക ശ്രദ്ധ ലഭിച്ചു.
ജീവിത രേഖ
മലപ്പുറം ജില്ലയിൽ മഞ്ചേരിക്കടുത്തായി നറുകര എന്ന ചെറുഗ്രാമത്തിൽ പുത്തൻ കളത്തിൽ വേലായുധൻ, ശ്രീജ എന്നിവരുടെ മകനായി ഡിസംബർ  ഇരുപതിന് 1996 ന് ജനിച്ചു.
സാംസ്കാരിക വകുപ്പിന്റെ യുവനാടൻ പാട്ട് കലാകാരനുള്ള വജ്രജൂബിലി ഫെലോഷിപ്പ് അർഹനാണ്. കടിയണക്കം മരത്താള മഹോത്സവത്തിൽ പങ്കെടുത്ത് "world record " ൽ തന്റെ സാനിധ്യമറിയിച്ചു. 2019 വർഷത്തെ School of Folklore Studies  കാലിക്കറ്റ് യൂണിവേഴ്സിറ്റി ഫോക്‌ലോറിന് ഒന്നാം റാങ്കും കരസ്തമാക്കി.
പുരസ്കാരങ്ങൾ/അഗീകാരങ്ങൾ
1. 2019 വർഷത്തെ കേരള ഫോക്‌ലോർ അക്കാദമി അവാർഡ്.
3. കേരള സർക്കാർ സാംസ്കാരിക വകുപ്പ് വജ്ര ജൂബിലി ഫെല്ലോഷിപ്പിന്റെ ഭാഗമായി യുവ നാടൻപാട്ട് കലാകാരൻ ഉള്ള ഫെലോഷിപ്പ് ലഭിച്ചിട്ടുണ്ട്.
4. ബെസ്റ്റ് ഇന്ത്യ വേൾഡ് റെക്കോർഡ് ( മരത്തോട് മഹോത്സവം )
കസിൻസ് (ചലച്ചിത്രം)
വൈശാഖ് സംവിധാനം ചെയ്ത് സേതു തിരക്കഥയെഴുതി 2014-ൽ പുറത്തിറങ്ങിയ ഒരു ഇന്ത്യൻ മലയാളം റൊമാന്റിക് കോമഡി ചിത്രമാണ് കസിൻസ്. കുഞ്ചാക്കോ ബോബൻ, ഇന്ദ്രജിത്ത് സുകുമാരൻ, സുരാജ് വെഞ്ഞാറമൂട്, ജോജു ജോർജ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. വേദിക, നിഷ അഗർവാൾ എന്നിവർ പ്രധാന സ്ത്രീകഥാപാത്രങ്ങളെ അവതരിപ്പിക്കുമ്പോൾ പ്രദീപ് റാവത്ത്, കലാഭവൻ ഷാജോൺ, കൈലാഷ്, മിയ ജോർജ്, ഷിജു, രഞ്ജി പണിക്കർ എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്. ഒരു ഉദ്ദേശത്തോടെ ഒരു യാത്ര നടത്തുന്ന നാല് കസിൻസിനെ ചുറ്റിപ്പറ്റിയാണ് കഥ വികസിക്കുന്നത്. 2014 ഡിസംബർ 19 ന് ചിത്രം പുറത്തിറങ്ങി.
ആറ് വർഷം മുമ്പ് സംഭവിച്ച ഒരു അപകടം കാരണം സാം ഭൂതകാലത്തിൽ എവിടെയോ കുടുങ്ങിക്കിടക്കുകയാണ്. അത് അവന്റെ ജീവൻ നഷ്ടപ്പെടുത്തും. ദുരന്തമുണ്ടായ മണിപ്പാലിലേക്ക് ഒരു യാത്ര പോകുന്നത് അവന്റെ ഓർമ്മകൾ വീണ്ടെടുക്കാൻ ശ്രമിക്കണമെന്ന് അദ്ദേഹത്തിന്റെ മനോരോഗവിദഗ്ദ്ധൻ നിർദ്ദേശിക്കുന്നു. സാമിന്റെ രസകരമായ സ്‌നേഹമുള്ള മച്ചുനന്മാരായ ജോർജിയും പോളിയും ടോണിയും സാമിന്റെ പഴയ, ആശ്വാസപ്രദമായ സ്ഥലങ്ങളിൽ ഒന്നിലേക്ക് തിരിച്ചുപോകുന്ന അതിമനോഹരമായ റോഡ് യാത്രയിൽ അവനോടൊപ്പം ചേരുന്നു. സിനിമയിലുടനീളം, കസിൻസ് സാമിന്റെ പഴയ കാമുകിയുടെ (ഏതാണ്ട്-ഭാര്യ) സഹോദരിയെ കണ്ടുമുട്ടുന്നു, കൂടാതെ സാമിന്റെ പഴയ കാമുകിയുടെ മരണത്തെക്കുറിച്ചുള്ള ജീവൻ അപകടപ്പെടുത്തുന്ന ഒരു രഹസ്യം വെളിപ്പെടുത്തുന്നു. സാമും കാമുകിയും ഒളിച്ചോടാൻ തീരുമാനിച്ച രാത്രിയിൽ യഥാർത്ഥത്തിൽ എന്താണ് സംഭവിച്ചതെന്ന് അറിയാൻ 4 കസിൻസ് യാത്ര തുടങ്ങുന്നു. ഈ രംഗം അതേ സ്ഥലത്ത് വീണ്ടും അവതരിപ്പിക്കാനും വിനാശകരമായ എന്തെങ്കിലും കണ്ടെത്താനും അവർ ശ്രമിക്കുന്നു
താരനിര
കുഞ്ചാക്കോ ബോബന്റെ പ്രണയിനിയായി വേദികയും ഇന്ദ്രജിത്ത് സുകുമാരന്റെ പ്രണയിനിയായി ഭാവനയും ഒപ്പുവച്ചു. എന്നാൽ പൂർണ മലയാളി അല്ലാത്ത ആരെങ്കിലും ഈ വേഷത്തിന് അനുയോജ്യനാകുമെന്ന് ടീമിന് തോന്നിയതിനാൽ പിന്നീട് നിഷ അഗർവാളിനെ മാറ്റി. ബാംഗ്ലൂർ, കൊച്ചി, പൊള്ളാച്ചി, കൊടൈക്കനാൽ, അതിരപ്പിള്ളി എന്നിവയാണ് ചിത്രീകരണ ലൊക്കേഷനുകൾ.
2014 ഓഗസ്റ്റ് 10-ന് ബാംഗ്ലൂർ പാലസിൽ ചിത്രീകരണം ആരംഭിച്ചു, അവിടെ അടുത്ത ആഴ്ചകളിൽ ഭൂരിഭാഗം ചിത്രീകരണവും നടന്നു. ബാംഗ്ലൂരിൽ നിന്നുള്ള ഒരു സാംസ്കാരിക സംഘവും 80 ഓളം കുതിരകളും ഉൾപ്പെടെ 600 ഓളം കലാകാരന്മാർ ഒരു ഗാനരംഗത്തിന്റെ ഭാഗമായിരുന്നു, അഞ്ച് ദിവസത്തെ ചിത്രീകരണത്തിന് ₹ 80 ലക്ഷം ചിലവായി. കമാലിനി മുഖർജി ചിത്രത്തിനായി ഐറ്റം നമ്പർ ചെയ്തിട്ടുണ്ട്.
നിർണായകമായ സ്വീകരണം
നിരൂപകരിൽ നിന്നും പ്രേക്ഷകരിൽ നിന്നും ഒരുപോലെ സമ്മിശ്ര പ്രതികരണമാണ് ചിത്രത്തിന് ലഭിച്ചത്. സിനിമയുടെ നല്ല വശം ഛായാഗ്രഹണമായിരിക്കും, സിനിമയെ ഏറ്റവും മികച്ച രീതിയിൽ ദൃശ്യവൽക്കരിക്കാൻ സാധിച്ചു. ചിത്രത്തിന്റെ കലാസംവിധാനം പ്രശംസനീയവും സിനിമയുടെ സമ്പന്നമായ രൂപത്തിന് മാറ്റുകൂട്ടുന്നതുമാണ്. ഉപസംഹാരമായി, "കസിൻസ്" മികച്ച സ്ക്രിപ്റ്റിംഗും വളരെ പ്രവചനാതീതമായ കഥാതന്തുവും കൊണ്ട് പ്രതീക്ഷകൾ നിറവേറ്റി.". {{cite news|title='Cousins' Movie Review:
അവലംബം
<references group="" responsive="1">
പുറംകണ്ണികൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:വൈശാഖ് സംവിധാനം ചെയ്ത ചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ വർഗ്ഗം:സുരാജ് വെഞ്ഞാറമ്മൂട് അഭിനയിച്ച ചലച്ചിത്രങ്ങൾ വർഗ്ഗം:റഫീക്ക് അഹമ്മദിന്റെ ഗാനങ്ങൾ വർഗ്ഗം:എം. ജയചന്ദ്രൻ ഈണം പകർന്ന ഗാനങ്ങൾ
വിമീഷ് മണിയൂർ
മലയാള കവിയാണ് വിമീഷ് മണിയൂർ. 2018 ലെ കേരള സാഹിത്യഅക്കാദമിയുടെ കവിതക്കുള്ള കനകശ്രീ അവാർഡ് ഒരിടത്ത് ഒരു പ്ലാവിൽ ഒരു മാങ്ങയുണ്ടായി എന്ന കാവ്യ സമാഹാരത്തിനു ലഭിച്ചു.
ജീവിതരേഖ
1987 ൽ മണിയൂരിൽ ജനനം. മേപ്പയ്യൂർ ജി.വി.എച്ച്.എസ്.എസ്, മലബാർ ക്രിസ്ത്യൻ കോളേജ് എന്നിവിടങ്ങളിലായി വിദ്യാഭ്യാസം. മഞ്ചേശ്വരം ഗോവിന്ദ പൈ ഗവ. കോളേജിൽ അധ്യാപകനാണ്.
അവലംബം
വർഗ്ഗം:മലയാളകവികൾ വർഗ്ഗം:കേരള സാഹിത്യ അക്കാദമി കനകശ്രീ പുരസ്കാരം ലഭിച്ചവർ
മചുരിറ്റാസ്
മിഡ്‌ലൈഫ് ഹെൽത്ത്, ഒറിജിനൽ ഗവേഷണം, അവലോകനങ്ങൾ, സമവായ പ്രസ്താവനകൾ, മാർഗ്ഗനിർദ്ദേശങ്ങൾ, മിനി റിവ്യൂകൾ എന്നിവ പ്രസിദ്ധീകരിക്കുന്നതിന് അപ്പുറം ഒരു അന്താരാഷ്ട്ര മൾട്ടി ഡിസിപ്ലിനറി പിയർ അവലോകനം ചെയ്ത ശാസ്ത്ര ജേണലാണ് മചുരിറ്റാസ്. അടിസ്ഥാന ശാസ്ത്രം മുതൽ ആരോഗ്യം, സാമൂഹിക പരിചരണം വരെയുള്ള രണ്ട് ലിംഗക്കാർക്കും പ്രസവാനന്തര ആരോഗ്യത്തിന്റെ എല്ലാ വശങ്ങൾക്കും ജേണൽ ഒരു ഫോറം നൽകുന്നു.
വിഷയ മേഖലകളിൽ ഉൾപ്പെടുന്നു:• വാർദ്ധക്യം• ഇതരവും അനുബന്ധവുമായ മരുന്നുകൾ• സന്ധിവാതം, അസ്ഥി ആരോഗ്യം• കാൻസർ• ഹൃദയാരോഗ്യം• വൈജ്ഞാനികവും ശാരീരികവുമായ പ്രവർത്തനങ്ങൾ• എപ്പിഡെമിയോളജി, ആരോഗ്യം, സാമൂഹിക പരിചരണം• ഗൈനക്കോളജി/ പ്രത്യുത്പാദന എൻഡോക്രൈനോളജി• പോഷകാഹാരം/ പൊണ്ണത്തടി പ്രമേഹം/ മെറ്റബോളിക് സിൻഡ്രോം, വാർദ്ധക്യം• മാനസികാരോഗ്യം• ഫാർമക്കോളജി• ലൈംഗികത• ജീവിതനിലവാരം
ആരോഗ്യകരമായ വാർദ്ധക്യത്തിലേക്കുള്ള വ്യക്തിഗത സമീപനം പ്രോത്സാഹിപ്പിക്കുന്നതിന് മിഡ്‌ലൈഫ് ഹെൽത്ത് മേഖലയിലെ ഗവേഷകരും ക്ലിനിക്കുകളും പരിചരണ ദാതാക്കളും തമ്മിലുള്ള പുതിയ ഉൾക്കാഴ്ചകളും പ്രധാനപ്പെട്ട പുതിയ സംഭവവികാസങ്ങളുടെ കൈമാറ്റവും പ്രോത്സാഹിപ്പിക്കുന്നതിന് സജീവവും ഉയർന്ന ദൃശ്യപരവുമായ പ്ലാറ്റ്‌ഫോം മചുരിറ്റാസ് നൽകുന്നു.
ആന വളർത്തിയ വാനമ്പാടി
1971-ൽ ചിത്രത്തിന്റെ രണ്ടാം ഭാഗം, ആന വളർത്തിയ വാനമ്പാടിയുടെ മകൻ എന്ന പേരിൽ പ്രദർശനത്തിനെത്തി. മലയാളചലച്ചിത്രത്തിലെ ആദ്യ രണ്ടാം ഭാഗമായി ഈ ചിത്രത്തെ കണക്കാക്കുന്നു. കഥാസാരം                       സിങ്കപ്പൂരിലെ ഒരു എസ്റ്റേറ്റ് ഉടമസ്ഥനാണ് ശെൽ‌വവതി.നാട്ടിൽ കഴിഞ്ഞിരുന്ന ഭാര്യ ലക്ഷ്മി കൈക്കുഞ്ഞുമായി വിമാനത്തിൽ സിങ്കപ്പൂരിലേയ്ക്ക് പോകുന്ന വഴി വിമാനം തകർന്നു.അവിചാരിതമായി ഉണ്ടായ അത്യാഹിതത്തിൽ നിന്നു ആ പിഞ്ചുകുഞ്ഞു മാത്രം അത്ഭുതകരമായ വിധത്തിൽ രക്ഷപ്പെട്ടു.ഒരു കരിമ്പടത്തിനുള്ളിൽ മരക്കൊമ്പിൽ ഉടക്കി കിടന്നു കരഞ്ഞു വിളിച്ച ആ പെൺകുഞ്ഞിനെ ആദിയപ്പൻ എന്ന കുരങ്ങ് കണ്ടു പിടിക്കുന്നു.ഭീമരാജൻ എന്ന ആന ആ ഓമനക്കുഞ്ഞിനെ തുമ്പിക്കയ്യിൽ കോരിയെടുത്ത് തന്റെ യജമാനനായ ധർമ്മരാജനെ ഏല്പിച്ചു.നഗരജീവിതം വെറുത്ത് ആരണ്യവാസം കൈക്കൊണ്ട ധർമ്മരാജൻ അവൾക്കു മല്ലിയെന്നു പേരിട്ടു സ്വന്തം പുത്രിയെപ്പോലെ വളർത്തി.സിങ്കപ്പൂരിൽ നിന്നും നിരാശാഭരിതനായി നാട്ടിൽ മടങ്ങിയെത്തിയ ശെൽ‌വവതി തന്റെ സഹോദരി സരസ്വതിയുടെ മകൻ ശേഖറിനെ വളർത്തി അവന്റെ ഭാവി ഭാസുരമാക്കുന്നതിൽ മാത്രം ശ്രദ്ധിച്ചു കഴിഞ്ഞു വന്നു. കാനം പിന്നെ പല പ്രാവശ്യം പൂത്തു.മല്ലിക ആ കാടിന്റെ സ്വർണ്ണകുമാരിയായി വളർന്നു.അവൾ ഒരു വാനമ്പാടിയായി കാട്ടുപൂക്കളും കാട്ടരുവിയുമായി ഉല്ലസിച്ചു ജീവിച്ചു.കാട്ടിൽ താവളമടിച്ചു കൊള്ള നടത്തി വന്നിരുന്ന ഒരു തസ്ക്കര വീരൻ ഒരു ദിവസം മല്ലിയെ കണ്ടുമുട്ടി. ആരെയും ആകർഷിക്കത്തക്ക ആകാരസൗകുമാര്യം നിറഞ്ഞു നിന്ന ആ കാട്ടുമങ്കയിൽ ആ പരാക്രമിയ്ക്ക് അടക്കാനാവാത്ത അഭിനിവേശം ഉണ്ടായി.അവളെ അപഹരിക്കുവാൻ അവൻ നേരം നോക്കി കഴിഞ്ഞു. ഒരപസർപ്പക വിദഗ്ധനായി കഴിഞ്ഞിരുന്ന ശേഖറെ വനത്തിൽ മറഞ്ഞു കഴിഞ്ഞിരുന്ന കൊള്ള സംഘത്തിനെ പിടിക്കുവാൻ അധികാരികൾ നിയോഗിക്കുന്നു.അതിലേക്കായി കാട്ടിലെത്തിയ ശേഖർ ഒരു ദിവസം വനസുന്ദരിയായ മല്ലിയെ കണ്ടുമുട്ടുന്നു.പ്രഥമദർശനത്തിൽ തന്നെ അകം കൊണ്ടടുത്തു കഴിഞ്ഞ അവർ വീണ്ടും കണ്ടുമുട്ടി കഥകളും കാര്യങ്ങളും പറഞ്ഞ് പിരിക്കുവാനാകാത്ത ഹൃദയ ബന്ധത്തിലായി.ശേഖറുമായുള്ള ബന്ധം ധർമ്മരാജനു ഇഷ്ടമായില്ല.അയാളുടെ ഉപദേശ നിർദ്ദേശങ്ങളൊന്നും അനുരാഗവതിയായ മല്ലിയുടെ മനസ്സിലെ ചിത്രം മായിക്കാൻ ഉപകരിച്ചില്ല. ഇതിനിടയിൽ കൊള്ള സംഘത്തെ മുഴുവൻ ശേഖറും കൂട്ടരും കൂടി പിടികൂടി.മല്ലിയെത്തേടി മരക്കൊമ്പുകളിൽ കെട്ടിയുണ്ടാക്കിയിരുന്ന അവളുടെ വീട്ടിൽ ചെന്നു.മല്ലിയുടെ വീട് കത്തിയെരിയുന്നു.തീയിൽ വെന്തു മരിച്ചു പോയ തന്റെ അച്ഛനെ വിളിച്ചു കരൾപൊട്ടിക്കരയുന്ന മല്ലി. ജീവിതത്തിൽ ഉറ്റവരായി മറ്റാരുമില്ലാത്ത തന്റെ ഹൃദയേശ്വരിയെ ശേഖർ നാട്ടിലേയ്ക്ക് കൂട്ടിക്കൊണ്ടു പോകുന്നു. ശെൽ‌വവതിയുടെ സഹോദരനായ അരുണാചലത്തിന്റെ മകൾ മോഹന ശേഖറെ സ്നേഹിച്ചിരുന്നു. ആ രാഗവായ്പ് മോഹനയുടെ അമ്മയ്ക്ക് ഹിതകരമായിരുന്നില്ല.സ്വസഹോദരനായ അഴകു സുന്ദരത്തിനു മോഹനയെ വിവാഹം ചെയ്തു കൊടുക്കണമെന്നായിരുന്നു അങ്കമുത്തുവിന്റെ ഉദ്ദേശം. പക്ഷേ ശേഖറിന്റെ അമ്മയ്ക്കും അമ്മാവനും ഇഷ്ടപ്പെട്ട വിധത്തിൽ ശേഖറുമായുള്ള മോഹനയുടെ വിവാഹം നിശ്ചയിച്ചു കഴിഞ്ഞപ്പോഴാണ് മല്ലിയും കാട്ടുകുരങ്ങൻ കൂട്ടുകാരനുമായി ശേഖർ നാട്ടിലെത്തിയത്. അഴകുസുന്ദരം മോഹനയെ നഷ്ടപ്പെടുന്നത് ഇഷ്ടപ്പെട്ടില്ല. സംഘട്ടനങ്ങൾ സത്യത്തിന്റെ ഇരുട്ടറയിൽ വെളിച്ചം പകർന്നു.തീയിൽ വീണു മരണമടഞ്ഞു എന്നു കരുതപ്പെട്ട ധർമ്മരാജൻ നാട്ടിലെത്തി.യഥാർത്ഥ കൊള്ളക്കാരൻ അഴക് സുന്ദരമാണെന്ന സത്യത്തിനോടൊപ്പം മല്ലി ശെൽ‌വ വതിയുടെ നഷ്ടപ്പെട്ട ഓമന മകളാണെന്നും അറിവായി.അഴക സുന്ദരം അഴിക്കുള്ളിലേയ്ക്കും മല്ലിക മണിയറയിലേയ്ക്കും ആനയിക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ വർഗ്ഗം:1959-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:തിക്കുറിശ്ശി കഥ എഴുതിയ മലയാളചലച്ചിത്രങ്ങൾ വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
സാൽപിംഗൈറ്റിസ് ഇസ്ത്മിക്ക നോഡോസ
സൾപിംഗൈറ്റിസ് ഇസ്ത്മിക്ക നോഡോസ (SIN), ഫാലോപ്യൻ ട്യൂബിന്റെ ഡൈവർട്ടിക്യുലോസിസ് എന്നും അറിയപ്പെടുന്നു. ഇത് വീക്കം മൂലം ഗർഭാശയ ട്യൂബിന്റെ ഇടുങ്ങിയ ഭാഗം നോഡുലാർ കട്ടിയാകുന്നതാണ്.
അടയാളങ്ങളും ലക്ഷണങ്ങളും
ഫാലോപ്യൻ ട്യൂബിന്റെ ഇടുങ്ങിയ (ഇസ്ത്മിക്) ഭാഗത്തിന്റെ ട്യൂണിക്ക മസ്കുലറിസിന്റെ നോഡുലാർ കട്ടിയുള്ളതാണ് ഇതിന്റെ സവിശേഷത. കഠിനമായ കേസുകളിൽ, ഇത് ട്യൂബൽ ല്യൂമന്റെ പൂർണ്ണമായ നാശത്തിലേക്ക് നയിക്കുന്നു. ഇത് അസാധാരണമായ ബൈലാറ്ററൽ ആണ്.
അവലംബം
വർഗ്ഗം:സ്ത്രീരോഗങ്ങൾ
അടിമച്ചങ്ങല
1981 ൽ  ആർ എസ് ശ്രീനിവാസൻ നിർമ്മിച്ച്  എ.ബി. രാജ് സംവിധാനം ചെയ്ത് സാഹസിക സിനിമയാണ് അടിമച്ചങ്ങല. ഇതിൽ  പ്രേംനസീർ, ഷീല, Swapna and വിഷ്ണുവർധൻ എന്നിവർ പ്രധാന കഥാപാത്രങ്ങളെ കൈകാര്യം ചെയ്തു. സംഗീതം കൈകാര്യം ചെയ്തിരിക്കുന്നത്  എം.കെ. അർജ്ജുനൻ ആണ്. 1969 ലെ ഇറ്റാലിയൻ സപ്പട്ട സ്പഗെട്ടി വെസ്റ്റേർൺ സിനിമയായ ഫൈമെൻ ആർമി  എന്ന സിനിമയുടെ പുനർനിർമ്മാണം ആണ് ഈ സിനിമ.
സംഗീതരംഗം
ആർ കെ ദാമോദരന്റെ വരികൾക്ക്  എം.കെ. അർജ്ജുനൻ സംഗീതം നൽകിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:കൊച്ചിൻ ഹനീഫ തിരക്കഥ എഴുതിയ ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
ജോസഫ് പാംപ്ലാനി
2022 ജനുവരി 15 ന് നിയമിതനായ തലശ്ശേരി സീറോ മലബാർ അതിരൂപതയുടെ ആർച്ച് ബിഷപ്പാണ് മാർ ജോസഫ് പാംപ്ലാനി. സീറോ മലബാർ സഭയുടെ വിശുദ്ധ സിനഡാണ് അദ്ദേഹത്തെ തിരഞ്ഞെടുത്തത്
ആർച്ച് ബിഷപ്പ് മാർ ജോർജ് ഞരളക്കാട്ടിന്റെ പിൻഗാമിയായി.
ആർച്ച് ബിഷപ്പായി സിംഹാസനസ്ഥനാവുന്നതിന് മുമ്പ് 2017 മുതൽ 2022 വരെ തലശ്ശേരി അതിരൂപതയുടെ ആദ്യ സഹായ മെത്രാനായിരുന്നു അദ്ദേഹം.
നിലവിൽ കേരള കാത്തലിക് ബിഷപ്‌സ് കൗൺസിലിന്റെയും (കെസിബിസി) സീറോ മലബാർ സഭയുടെയും മീഡിയ കമ്മീഷൻ ചെയർമാനാണ്.Non Nisi Te Domine എന്നതാണ് അദ്ദേഹത്തിന്റെ മുദ്രാവാക്യം.
ആദ്യകാല ജീവിതം
മാർ ജോസഫ് പാംപ്ലാനി 03.12.1969 ന് തലശ്ശേരി അതിരൂപതയിലെ ചരലിൽ ശ്രീ.തോമസിന്റെയും ശ്രീമതിയുടെയും ഏഴു മക്കളിൽ അഞ്ചാമത്തെ മകനായി ജനിച്ചു. മേരി പാംപ്ലാനി. ചരളിലെ സെന്റ് സെബാസ്റ്റ്യൻസ് സ്കൂളിൽ ലോവർ പ്രൈമറി സ്കൂൾ വിദ്യാഭ്യാസവും കിളിയന്തറ സെന്റ് തോമസ് ഹൈസ്കൂളിൽ ഹൈസ്കൂൾ വിദ്യാഭ്യാസവും കൂത്തുപറമ്പ് നിർമലഗിരി കോളേജിൽ പ്രീഡിഗ്രി വിദ്യാഭ്യാസവും നേടി. 1988-ൽ തലശ്ശേരി സെന്റ് ജോസഫ് മൈനർ സെമിനാരിയിൽ ചേർന്ന അദ്ദേഹം സെന്റ് ജോസഫ്സ് പൊന്തിഫിക്കൽ സെമിനാരി അൽവേയിൽ നിന്ന് വൈദിക രൂപീകരണം പൂർത്തിയാക്കി. 30.12.1997-ന് തലശ്ശേരി സെന്റ് ജോസഫ് കത്തീഡ്രൽ പള്ളിയിൽ മാർ ജോർജ് വലിയമറ്റത്തിൽ നിന്ന് വൈദികനായി. പേരാവൂർ സെന്റ് ജോസഫ്സ് ഫൊറോന പള്ളിയിൽ അസിസ്റ്റന്റ് വികാരിയായും ദീപഗിരി സെന്റ് തോമസ് പള്ളി വികാരിയായും അദ്ദേഹം സേവനമനുഷ്ഠിച്ചു.
വിദ്യാഭ്യാസം
2001-ൽ ബെൽജിയത്തിലെ കാത്തോലീക്ക് യൂണിവേഴ്‌സിറ്റി ല്യൂവനിൽ നിന്ന് മതപഠനത്തിൽ എംഎയും ലൈസെൻഷ്യേറ്റും പിഎച്ച്‌ഡിയും നേടി. അതേ സർവകലാശാലയിൽ നിന്ന് 2006-ൽ വിശുദ്ധ ഗ്രന്ഥത്തിൽ. അദ്ദേഹത്തിന്റെ ഡോക്‌ടറൽ പ്രബന്ധത്തിന്റെ തലക്കെട്ട് "ക്രോസിംഗ് ദ അബിസസ്: ജോഹന്നൈൻ നോഷൻ ഓഫ് ഡിസിപ്പിൾഷിപ്പിന്റെ വെളിച്ചത്തിൽ ജോൺ 20:24-29 ന്റെ എക്‌സിജിറ്റിക്കൽ സ്റ്റഡി" എന്നായിരുന്നു. ജർമ്മൻ, ഹീബ്രു, ഗ്രീക്ക് ഭാഷകളിൽ പിജി ഡിപ്ലോമയും നേടിയിട്ടുണ്ട്.
പള്ളി സേവനം
30.12.1997-ന് തലശ്ശേരി സെന്റ് ജോസഫ് കത്തീഡ്രൽ പള്ളിയിൽ മാർ ജോർജ് വലിയമറ്റത്തിൽ നിന്ന് വൈദികനായി. പേരാവൂർ സെന്റ് ജോസഫ്സ് ഫൊറോന പള്ളിയിൽ അസിസ്റ്റന്റ് വികാരിയായും ദീപഗിരി സെന്റ് തോമസ് പള്ളി വികാരിയായും അദ്ദേഹം സേവനമനുഷ്ഠിച്ചു.
ഉപരിപഠനത്തിനു ശേഷം തിരിച്ചെത്തിയ അദ്ദേഹം അതിരൂപതയുടെ ബൈബിൾ അപ്പസ്‌തോലേറ്റിന്റെ ഡയറക്ടറായി നിയമിതനായി. ആൽഫ ഇൻസ്റ്റിറ്റ്യൂട്ട് ഓഫ് തിയോളജി ആൻഡ് സയൻസ് സ്ഥാപിക്കുന്നതിന് അദ്ദേഹം തുടക്കമിട്ടു, ഇത് സാധാരണക്കാരുടെ ദൈവശാസ്ത്ര രൂപീകരണത്തിനുള്ള ഒരു സ്ഥാപനമാണ്. അദ്ദേഹം അതിന്റെ സ്ഥാപക ഡയറക്ടറായി. ആലുവ സെന്റ് ജോസഫ് പൊന്തിഫിക്കൽ ഇൻസ്റ്റിറ്റ്യൂട്ട്, കുന്നോത്ത് ഗുഡ് ഷെപ്പേർഡ് മേജർ സെമിനാരി , ബാംഗ്ലൂർ സെന്റ് പീറ്റേഴ്‌സ്  സെമിനാരി, മുരിങ്ങൂർ ഡിവൈൻ ബൈബിൾ കോളേജ് എന്നിവിടങ്ങളിൽ വിശുദ്ധ ഗ്രന്ഥം പഠിപ്പിക്കുന്നു. വിവിധ സഭാ സർവ്വകലാശാലകളിലും സ്ഥാപനങ്ങളിലും ഗവേഷണ ഗൈഡായി സേവനം അനുഷ്ഠിക്കുന്നു.
സീറോ മലബാർ സഭയുടെ വിശുദ്ധ സുന്നഹദോസ് അദ്ദേഹത്തെ തലശ്ശേരി പ്രഥമ സഹായ മെത്രാനായി തിരഞ്ഞെടുക്കുകയും 08.11-ന് നടന്ന മെത്രാഭിഷേകവും നടത്തുകയും ചെയ്തു. 2017.